hotchpotch/miracl-hf-unified huggingface dataset:
ইয়েমেনের জাতীয় পতাকা
ইয়েমেনের জাতীয় পতাকা মে ২২, ১৯৯০ তারিখ হতে প্রবর্তিত হয়। এই দিনে উত্তর ও দক্ষিণ ইয়েমেন একত্রিত হয়। পতাকার লাল, সাদা ও কালো বর্ণের ডোরাগুলি উত্তর ও দক্ষিণ ইয়েমেনের পতাকাতেও উপস্থিত ছি। এই বর্ণগুলি নিখিল আরব একতার প্রতীক, যা মিশর, সিরিয়া, এবং ইরাকের জাতীয় পতাকায় রয়েছে।
সরকারী বর্ণনা অণুসারে লাল হল শহীদদের রক্ত এবং একতার প্রতীক; সাদা হল উজ্জ্বল ভবিষ্যতের প্রতীক, এবং কালো হলো অন্ধকার অতীতের প্রতীক।
ইয়েমেনের একীকরণের আগে এটি উত্তর ও দক্ষিণ ইয়েমেনে বিভক্ত ছিল। উত্তর ইয়েমেন নিচে বামে প্রদর্শিত মুতাওয়াক্কালী রাজবংশের পতাকাটি ১৯২৭ হতে ১৯৬২ সাল পর্যন্ত ব্যবহার করেছিল। ১৯৬৭ সালে এটি ইয়েমেন আরব প্রজাতন্ত্রে পরিণত হয়, যা বর্তমানের পতাকার মত একটি পতাকা ব্যবহার করতো - পার্থক্য শুধু সাদা ডোরাটির মাঝখানে একটি সবুজ তারকা ছিল। দক্ষিণ ইয়েমেন একই রকম পতাকা ব্যবহার করতো, তবে খুঁটির দিকের অংশে একটি অতিরিক্ত আকাশী নীল ত্রিভুজ ছিল, যার মধ্যে একটি লাল তারকা ছিল।
সৈয়দ আবদুস সামাদ (খেলোয়াড়)
সৈয়দ আবদুস সামাদ (জন্ম: ১৮৯৫ - মৃত্যু: ফেব্রুয়ারি ২, ১৯৬৪) এই ভারত উপমহাদেশের ফুটবল যাদুকর হিসেবে খ্যাত। উপমহাদেশের ফুটবলামোদীদের কাছে জাদুকর সামাদ নামে পরিচিত।
১৮৯৫ সালে, ভারতের বিহার রাজ্যের পূর্ণিয়ায়।
কলকাতা এরিয়ান্স ক্লাবের দুঃখীরাম মজুমদারের কাছে তার ফুটবল শিক্ষা। এরিয়ান্স থেকে তাজ ক্লাবে যান। ১৯১৩ সালে রংপুরের তাজ ক্লাবের হয়ে কলিকাতায় খেলতে গিয়ে ফুটবল সংগঠকদের নজরে পড়েন। ১৯১৫ সালে কলিকাতা দ্বিতীয় বিভাগের ক্লাব এরিয়ান্স সামাদ কে দলভুক্ত করে। সেবার অনেকটা সামাদের অসাধারণ নৈপুন্যে এরিয়ান্স ক্লাব প্রথম বিভাগে খেলার যোগ্যতা অর্জন করে। ১৯২০ সালে সামাদ ইস্ট বেঙ্গল রেলওয়ে ক্লাবে যোগ দেন। ১৯২৪ সালে ভারতীয় জাতীয় দলের খেলোয়াড় হিসেবে তিনি বার্মা, যুক্তরাজ্য এবং চীন সফর করেন। বহু খেলায় তার ক্লাব হেরে গেলেও শ্রেষ্ঠ পুরষ্কার পেয়েছেন ফুটবল জাদুকর সামাদ। ১৯২৭ সালে তিনি ঢাকার তৎকালীন শীর্ষ দল ভিক্টোরিয়া স্পোর্টিং ক্লাব এবং কলকাতার বিখ্যাত মোহনবাগান ক্লাবে খেলার জন্য চুক্তিবদ্ধ হন। ১৯৩৩ সালে তিনি কলিকাতা মোহামেডান স্পোর্টিং ক্লাবে যোগ দেন এবং এই ক্লাবে খেলেই তিনি ফুটবল থেকে অবসর নেন। বিভিন্ন সূত্র মতে তিনি ১৯৪১ সাল অর্থাৎ প্রায় ৫০ বছর বয়স পর্যন্ত ফুটবল খেলেছেন। ১৯৫৭ সালে তিনি পাকিস্তান জাতীয় ক্রীড়া পরিষদের বেতনভুক্ত ফুটবল কোচ হিসেবে চাকরি শুরু করেন। ১৯৬২ সালে পাকিস্তান সরকার তাঁকে রাষ্ট্রপতি পদক দিয়ে সম্মানিত করে।
সামাদ ড্রিবলিং এবং গোলে লক্ষ্যভেদী শটের জন্য বিখ্যাত ছিলেন।
১৯৬৪ সালের ২রা ফেব্রুয়ারি পূর্ব পাকিস্তানের সৈয়দপুরে শেষ নিঃশ্বাস ত্যাগ করেন।
মদিনা
মদিনা () অথবা মদিনাহ হিসেবেও একে আনুবাদ করা হয়ে থাকে। পশ্চিমী সৌদি আরবের হেজাজ অঞ্চলের একটি শহর এবং আল মদিনাহ প্রদেশের রাজধানী। এইটি ইসলামের দ্বিতীয় পবিত্র শহর যেখানে মুসলমানদের শেষ নবী হযরত মুহাম্মাদ সাল্লাল্লাহু আলাইহি ওয়া সাল্লামের রওযা। এইটি ঐতিহাসিকভাবে গুরুত্বপূর্ণ কারণ হযরত মুহাম্মাদ (সাঃ) হিজরতের পরে মদিনায় বসবাস করেছেন। নানান ঐতিহাসিক কারণে মদিনা অত্যন্ত গুরুত্বপূর্ণ । বিশেষ করে মুসলমানদের কাছে অত্যন্ত শ্রদ্ধেয় ও পবিত্র এই নগরীটি ।
ইসলামের প্রাচীনতম ও ঐতিহাসিক তিনটি মসজিদ যেমন মসজিদে নববী, কুবা মসজিদ (যেটি ইসলামের ইতিহাসে প্রথম মসজিদ ) এবং মসজিদ আল কিবলাতাইন (যে মসজিদে মুসলমানদের কিবলা পরিবর্তন হয়েছিল) অবস্থিত। হযরত মুহাম্মাদ (সা:) ৬২২ খ্রিস্টাব্দে তার সাহাবী আবু বকরকে নিয়ে পবিত্র মক্কা হতে মদিনার উদ্দেশ্যে হিজরত করেন। উমরের খিলাফতকালে সে স্মৃতির উপর ভিত্তি করে ইসলামি বর্ষপঞ্জি প্রতিষ্ঠিত হয় যা হিজরী সাল নামে পরিচিতি লাভ করে। নবীজি (স:) এর মদিনায় হিজরতের পরে যে পবিত্র কুরআনের বাণী নাযিল হয়েছিল তাকে মাদানী সূরা বলা হয় ।
আরবী নাম আল-মদিনা (المدينة) অর্থ 'শহর'। ইসলামের আগমনের পূর্বে এই শহরটির নাম ছিল ইয়াসরিব (يثرب). আল-কুরআন এর সুরা আহযাব এ ইয়সরিব শব্দটির উল্লেখ রয়েছে (আল-কুরআন ৩৩:১৩)।
মদিনাকে আল মদীনা আল নববীইয়া বা 'নবীর শহর' ও বলা হয়ে থাকে।
মদিনার আবহাওয়া মরুভুমীয় আবহাওয়া।নভেম্বর থেকে মে মাসে সামান্য বৃষ্টিপাত হয়।
গাঁজন
গাঁজন বা ফারমেন্টেশন () বলতে সাধারণ মানুষ অ্যালকোহল উৎপাদন বোঝে। বিভিন্ন শস্য ও ফল হতে গাজন প্রক্রিয়ায় বিয়ার ও মদ তৈরি করা হয়।
ইংরেজি ফারমেন্টেশন শব্দটি ল্যাটিন ফারভার ("Fervere") শব্দ থেকে এসেছে। ফারভার অর্থ হল ফুটানো। ফল বা শস্যের নির্যাসের (extract) উপর ইস্ট এর জৈব-রাসায়নিক ক্রিয়ায় কার্বন ডাই অক্সাইড উৎপন্ন হয়। যখন এই কার্বন ডাই অক্সাইড বুদ্‌বুদ্‌ আকারে উপরে উঠে, তখন একে ফুটানো পানির মত মনে হয়।
প্রান-রসায়নবিদ () ও ইন্ডাস্ট্রিয়াল মাইক্রোবায়োলজিস্টদের কাছে ফারমেন্টেশনের অর্থ ভিন্ন। প্রান-রসায়নবিদের কাছে ফারমেন্টেশন হল এক প্রকার জৈব-রাসানিক প্রক্রিয়া যেখানে জৈব যৌগ ইলেক্ট্রন ()গ্রহিতা বা ইলেক্ট্রন দাতা হিসেবে কাজ করে। অন্যদিকে ইন্ডাস্ট্রিয়াল মাইক্রোবায়োলজিস্টদের কাছে ফারমেন্টেশন হল অণুজীবের ব্যাপক আবাদের মাধ্যমে পণ্য উৎপাদন করা। প্রান-রসায়নবিদের সংঞ্জামতে গাজন শুধু মাত্র অবাত ()শ্বসন প্রক্রিয়া। অপরদিকে, ইন্ডাস্ট্রিয়াল মাইক্রোবায়োলজিস্টরা অবাত ও সবাত () উভয় ধরণের প্রক্রিয়াকে গাজন হিসেবে ধরা হয়।
শিল্প ক্ষেত্রে পাঁচ প্রকার গাজন গুরুত্বপূর্ণঃ
নেপালের জাতীয় সঙ্গীত
সযৌং থূংগা ফূলকা হামী () নেপালের জাতীয় সঙ্গীত। এই সঙ্গীতটি রচনা করেন কবি প্রদীপ কুমার রাই এবং সুর দেন অম্বর গুরুং।
১৯৬২ সাল থেকে নেপালের জাতীয় সঙ্গীত ছিল "রাষ্ট্রীয় গান" যা রচনা করেন চক্রপাণি চালিশে ও সুর দেন বখত বাহাদুর বুধপির্থি। কিন্তু ২০০৬ সালের ১৯শে মে নেপালের রাজতন্ত্রের প্রতিনিধি সভার সার্বজনীন ঐকমত্যে এই গানকে নেপালের জাতীয় সঙ্গীত হিসেবে মানতে অরাজি হয় । এরই পরিপ্রেক্ষিতে "জাতীয় সঙ্গীত নির্বাচক দল" গঠিত হয়, যা ঐ বছর ৩০শে নভেম্বর কবি প্রদীপ কুমার রাই রচিত "সযৌং থূংগা ফূলকা হামী" গানটিকে নতুন জাতীয় সঙ্গীত হিসেবে নির্বাচন করে। ২০০৭ সালের ৩রা আগস্ট প্রতিনিধি সভা এই সঙ্গীতকে জাতীয় সঙ্গীতের মর্যাদা দান করে।
নেপালের জাতীয় পতাকা
নেপালের জাতীয় পতাকা () বিশ্বের একমাত্র ত্রিভুজাকৃতির জাতীয় পতাকা। এটি রানা রাজবংশের দুই অংশের দুইটি প্রতীকের সমন্বয়ে গঠিত। পৃথিবীর একমাত্র অ-আয়তকার পতাকা। এর রক্তিম বর্ণ নেপালের জাতীয় ফুল রডোডেনড্রন ফুলের প্রতীক। নীল প্রান্ত শান্তির প্রতীক। ১৯৬২ সাল পর্যন্ত পতাকার প্রতীকগুলো অর্ধ চন্দ্র ও সূর্য়্যে মানুষের মুখ আংকিত থাকত। পরবর্তিতে তা বাদ দেয়া হয়।
বারবারা ম্যাকলিন্টক
বারবারা ম্যাক্‌লিন্টক ()(জুন ১৬, ১৯০২ - সেপ্টেম্বর ২, ১৯৯২) নোবেল বিজয়ী মার্কিন জীববিজ্ঞানী। তিনি ১৯৮৩ সালে শারীরতত্ত্বে নোবেল পুরস্কার লাভ করেন। তিনি শারীরতত্ত্বে নোবেল পুরস্কার প্রাপ্ত সাতজন নারী বিজ্ঞানীর অন্যতম। তিনি সর্বপ্রথম অবস্থান পরিবর্তনে সক্ষম বংশগতির উপাদান আবিস্কার করেন। ইংরেজিতে একে ট্রান্সপোজেবল জেনেটিক এলিমেন্ট ()বলে। তিনি প্রথম ভুট্টা ক্রোমোসোমে এই উপাদান আবিস্কার করেন। পরবর্তিতে ব্যাক্টেরিয়া, ইস্ট সহ আরও অন্যান্য জীবে ট্রান্সপোজেবল জেনেটিক এলিমেন্ট বা জাম্পিং জিন (লম্ফনকারী জিন) আবিস্কার হয়।
অধ্যাপিকা ম্যাক্‌লিন্টক ১৯০২ সালের ১৬ জুন যুক্তরাষ্ট্রের কানেটিকাটের () হার্টফোর্ডে জন্ম গ্রহণ করেন।
নিউইয়র্কের ব্রুকলিন ইরামাস হল হাই স্কুল (Eramus Hall High School) থেকে মাধ্যমিকে উত্তির্ণ হন। পরবর্তিতে কর্নেল বিশ্ববিদ্যালয় থেকে ১৯২৩, ১৯২৫ ও ১৯২৭ সালে যথাক্রমে বি.স., এম.এ. ও পিএইচ.ডি ডিগ্রি লাভ করেন।
বারবারা ম্যাক্‌লিন্টকের বংশগতি ()শিক্ষা শুরু হয় ১৯২১ সালে কর্ণেল বিশ্ববিদ্যালয়ে ()। তখন ঐ বিশ্ববিদ্যালয়ে সম্মানের ছাত্রছাত্রীদের জন্য বংশগতির শুধু একটি মাত্র কোর্স চালু ছিল। অধ্যাপক সি.বি. হাচিংসন ()সেখানে বংশগতি পড়াতেন। সেই সময়ই অধ্যাপক হাচিংসন ডেভিসে ক্যালিফোর্নিয়া বিশ্ববিদ্যালয়ে চ্যান্সেলের দ্বায়িত্ব পালনে চলে যান। বংশগতি তখনও বিজ্ঞানের একটি সতন্ত্র বিষয় হিসেবে স্বীকৃতি লাভ করে নাই। এর মাত্র ২১ বছর আগে মেন্ডেলের বংশগতির সূত্রগুলো ()পুনরায় আবিস্কৃত হয়। ১৯২২ সালের জানুয়ারীতে বিশ্ববিদ্যালয়ে ম্যাক্‌লিন্টকের বংশগতির কোর্স শেষ হয়। তখনই অধ্যাপক হাচিংসন তাকে ফোন করে কর্ণেল বিশ্ববিদ্যালয়ে চালু বংশগতির অন্য আর একটি কোর্সে যোগ দিতে আমন্ত্রন যানান। মূলত, বংশগতির প্রতি ম্যাক্লিন্টকের বিশেষ আগ্রহ অধ্যাপক হাচিংসন লক্ষ্য করেছিলেন। সেই ফোন কলটিই বারবারা ম্যাক্‌লিন্টক পরবর্তিতে একজন বংশগতিবিদ হিসেবে নিজেকে প্রতিষ্ঠিত করতে উৎসাহি করে তোলে। পরবর্তিতে তিনি ভুট্টার ক্রোমোসোমের জিন ()নিয়ে গবেষণা করেন।
বারবারা ম্যাক্‌লিন্টক সর্বপ্রথম ভুট্টার দানার উপরের বিভিন্ন রঙের দাগ ও ফোঁটার বংশগতির কারণ উম্মেচনে গবেষণা করেন। তখন এর কারণ হিসেবে তিনি একধরনের বংশগতির উপাদান (ক্রোমোসমেরই অংশ) চিহ্নিত করেন যা কিনা একই ও বিভিন্ন ক্রোমোসোমের মধ্যে স্থানান্তর হতে পারে। তিনি এর নাম দেন ট্রান্সপোসেবল জেনেটিক এলিমেন্ট। ১৯৪৮ সালে তিনি প্রথম তার প্রস্তাবনা প্রকাশ করেন। পরবর্তিতে তার আরও বিভিন্ন প্রকাশনা বের হয়, এর মধ্যে ১৯৫১ সালে প্রকাশিত Cold Spring Harbor Symposium on Quantitative Biology এর প্রকাশনাটি সবচেয়ে গুরুত্বপূর্ণ ছিল। বিভিন্ন কারনে তার প্রস্তাবনা গৃহিত হয়নি। প্রকাশনার তথ্য অনেক জটিল ছিল, ফলে তার সহকর্মিদের তা বুঝানো কঠিন হয়ে পরে। তাছাড়া বংশগতি উপাদানের স্থানপরিবর্তিন ভুট্টা ছাড়া, অন্য কোন জীবে দেখা যায় নি। বিধায়, এটা জীব জগতের কোন সাধারণ ঘটনা হিসেবে পরিগণিত হয় নি। এই পরিস্থিতির পরিবর্তন হয় ষাট ও সত্তুরের দশকে। তখন ব্যাক্টেরিয়া ও ড্রসোফিলাতে ট্রান্সপোসেবল জেনেটিক এলিমেন্ট আবিস্কৃত হয়। তখন বিজ্ঞানীরা ম্যাক্‌লিন্টকের আবিস্কারের গুরুত্ব বুঝতে পারেন। এই আবিস্কারের ৩৫ বছর পর ১৯৮৩ সালে তিনি নোবেল পুরস্কার লাভ করেন।
বারবারা ম্যাক্‌লিন্টক ১৯৯২ সালের ২ সেপ্টেম্বর নিউইয়র্কে মৃত্যু বরণ করেন।
ইস্ট
ইস্ট ()একপ্রকার এককোষী ছত্রাক। বেশির ভাগ ইস্ট উচ্চ শ্রেনীর অ্যাসকোমাইসিটিস এর অন্তর্ভুক্ত।
কোথায় হয়
== ব্যবহারিক প্রয়োগ : 
বিশেষ করে, উপজাতিরা ঈষ্ট (Yeast) ব্যবহার করে এক ধরনের চোলাই মদ তৈরি করে।
ইস্তানবুল
ইস্তানবুল (তুর্কি ভাষায় İstanbul "ইস্তান্‌বুল্‌") তুরস্কের অন্যতম প্রধান শহর। এর পুরোনো নাম কন্সটান্টিনোপল। এছাড়া এটি বাইজান্টিয়াম পরিচিত ছিল। এটি পূর্বে উস্‌মানীয় সাম্রাজ্যের রাজধানী ছিল। ১৪৫৩ সালে এটি তৎকালীন উস্‌মানীয় সাম্রাজ্যের রাজধানী হিসেবে ঘোষিত হয়। এটি তুরস্কের সংস্কৃতি এবং অর্থনীতির কেন্দ্রস্থল। ১৯২৩ সাল পর্যন্ত এখানেই ছিল তুরস্কের রাজধানী। এটি তুরস্কের বৃহত্তম শহর যার জনসংখ্যা ১২.৮ মিলিয়ন। ইস্তানবুলের আয়তন ৫.৩৪৩ বর্গ কিলোমিটার (২,০৬৩বর্গ মাইল) । ইস্তানবুল একটি আন্তর্মহাদেশীয় শহর, এর এক তৃতীয়াংশ জনসংখ্যা এশিয়ায় বসবাস করলেও এইটি ইউরোপর বাণিজ্যিক এবং ঐতিহাসিক কেন্দ্র।
মাইহার ঘরানা
মাইহার ঘরানা হচ্ছে ভারতীয় শাস্ত্রীয় সঙ্গীতের খেয়াল অঙ্গে যন্ত্র সঙ্গীত বাজানোর একটি ধরণ যার জন্ম হয়েছিল বিংশ শতাব্দীর প্রথম দিকে। এ ঘরানার একটি প্রচণ্ড প্রভাব গত পঞ্চাশ বছর ধরে দেখা গেছে ভারতীয় শাস্ত্রীয় যন্ত্র সঙ্গীতে। মূলত রামপুর ঘরানার মধ্যে থেকেই মাইহার ঘরানার সৃষ্টি হয়েছে। রামপুর ঘরানার বিলম্বিত লয়ের গৎ মসিদখানী গৎ এবং দ্রুৎ লয়ের গৎ রাজাখানী গৎ হতেই এই মাইহার ঘরানার সাঙ্গীতিক রূপ বা ধরণ গ্রহণ করা হয়েছে। মাইহার ঘরানার সাঙ্গীতিক সৃজনশীলতা এবং এর সৌন্দর্য কৌশল চূড়ান্ত বিকশিত হয়েছিল বাবা আচার্য আলাউদ্দীন খান সাহেবের হাতে। রামপুর ঘরানার সঙ্গীতই শিখিয়েছেন আচার্য আলাউদ্দিন খান সাহেব, তবে তাতে তাঁর যন্ত্র সঙ্গীতের নিজস্ব খেয়াল অঙ্গের স্টাইলই মাইহার ঘরানাকে সৃষ্টি করেছে । তাঁর বেশির ভাগ শিষ্যই পরবর্তীকালে নিজস্ব ক্ষেত্রে প্রতিষ্ঠান হিসেবে নিজেদের প্রতিষ্ঠিত করেছেন। এঁদের মধ্যে বিখ্যাত হলেন সরোদে তাঁর পুত্র ওস্তাদ আলী আকবর খান, সেতারে পণ্ডিত রবি শংকর ও পণ্ডিত নিখিল ব্যানার্জী, বাঁশীতে পান্নালাল ঘোষ।
অন্যান্য সঙ্গীত ঘরানার স্রষ্টাদের মতো বাবা আচার্য আলাউদ্দিন খান সাহেব কোন সঙ্গীত পরিবার হতে আসেন নি। তবে তিনি তাঁর সময়ের শ্রেষ্ঠ বীণকার রামপুর সেনী বীণকার ঘরানার ওস্তাদ মোহাম্মদ ওয়াজির খানের কাছে দীক্ষা নিয়েছেন। এই দীক্ষা হতেই বাবা আচার্য আলাউদ্দিন খান সাহেব যন্ত্র সঙ্গীতে নিজস্ব স্টাইলের সৃষ্টি করেছেন, যা খেয়াল ও ধ্রুপদ অঙ্গের সঙ্গীতকে এক অপূর্ব সম্মিলন ঘটিয়ে মাইহার ঘরানার রূপ দিয়েছেন।
মাইহার ঘরানায় মূলত শাস্ত্রীয় সঙ্গীতের রাগই বাজানো হয়; তবে তার সাঙ্গীতিক ধরণে ভিন্নতা প্রকাশ করা হয়। প্রথম অংশের আলাপ অঙ্গে মূলত রাগের সৃজনশীলতাকে ফুটিয়ে তোলা হয়। এরপর একটি বা দুটি গৎ তবলার সাথে বাজানো হয়। দ্বিতীয় অংশে শিল্পীরা তবলার তালের সাথে গৎ এর বিভন্ন ধরণের উপর ভিত্তি করে রাগের রূপ প্রকাশ করেন।
আলবেনিয়ার জাতীয় পতাকা
আলবেনিয়ার জাতীয় পতাকা হল লাল বর্ণের, যার কেন্দ্রস্থলে একটি কালো বর্ণের দুই-মাথা ওয়ালা ঈগল পাখি রয়েছে। এটি ১৫শ শতকে উসমানীয় সাম্রাজ্যের বিরুদ্ধে বিদ্রোহ করা আলবেনীয় বিপ্লবী সিকান্দরবেগের পতাকা অণুসারে প্রণীত। সিকান্দরবেগের ঐ বিদ্রোহের ফলে ১৪৪৩ হতে ১৪৭৮ সাল পর্যন্ত আলবেনিয়া স্বাধীন ছিল। বর্তমান পতাকাটি এপ্রিল ৭, ১৯৯২ সালে প্রবর্তন করা হয়। কিন্তু পূর্বের আলবেনীয় সরকার, যেমন রাজতন্ত্রী আলবেনিয়া, ও যুদ্ধ পরবর্তী কমিউনিস্ট সরকারও প্রায় একই পতাকা ব্যবহার করতো (রাজতন্ত্রের সময় ঈগলটির উপরে সিকান্দরবেগের শিরোস্ত্রাণ, আর কমিউনিস্ট আমলে হলুদ রেখায় তৈরি লাল রঙের তারকা ছিল)।
তরাই
তরাই (, "tarāī") হিমালয়ের পাদদেশে অবস্থিত জলাভূমি, তৃণভূমি, সাভানা ও অরণ্যময় বলয় অঞ্চল। এটি হিমালয় পর্বতমালার দক্ষিণে এবং গাঙ্গেয় সমভূমির উত্তরে অবস্থিত। অঞ্চলটি পশ্চিমে যমুনা নদী ধরে ভারতের হিমাচল প্রদেশ, হরিয়ানা, উত্তরাখণ্ড থেকে পূর্বে উত্তরপ্রদেশ ও বিহার পর্যন্ত বিস্তৃত। পূর্বাঞ্চলে ব্রহ্মপুত্র নদীর অববাহিকায় পশ্চিমবঙ্গ, বাংলাদেশ, ভুটান ও আসামে এ অঞ্চলটির কিয়দংশ ডুয়ার্স নামে পরিচিত।
তরাই অঞ্চলের উত্তরে অবস্থিত হিমালয়ের পাথর, নুড়ি আর ক্ষয়প্রাপ্ত মাটিতে তৈরি বনময় ভাবর অঞ্চল। তরাই অঞ্চলের মাটিতে কাদা ও বালির পর্যায়ক্রমিক স্তর দেখা যায়। এখানকার ভৌমজলপৃষ্ঠ (ওয়াটার টেবিল) উচ্চ হওয়ায় অনেক ঝোরা ও জলভূমি দেখা যায়। তরাই অঞ্চলের নদীগুলিতে বর্ষাকালে দুকূল ছাপিয়ে বন্যা হয়। তরাই-ডুয়ার্স সাভানা ও তৃণভূমি একটি বাস্তু-অঞ্চল (ইকোরিজিয়ন)। এই অঞ্চলটি গোটা তরাই অঞ্চলের মধ্যভাগ জুড়ে অবস্থিত। এইখানে লম্বা লম্বা ঘাসের তৃণভূমি, সাভানা এবং চিরহরিৎ ও পর্ণমোচী বনভূমি দেখা যায়। 
এখানকার ভূমির ঢাল উত্তর থেকে দক্ষিণ দিকে, এবং এই ঢালও বেশি নয়। ভূমিভাগের সাধারণ উচ্চতা ৮০-১০০ মিটার। তিস্তা, তোর্সা, রায়ডাক, জলঢাকা, সঙ্কোশ প্রভৃতি বড় এবং একাধিক ছোট নদীর বয়ে আনা বালি, নুড়ি ও পাথরে গড়ে উঠেছে তরাই।
চোরাবালি
"২০১২ সালের চলচ্চিত্রের জন্য দেখুন চোরাবালি"।
চোরাবালি () হলো বালি বা পলিজাতীয় দানাদার পদার্থ, মাটি ও লোনাজলের কলয়েডীয় মিশ্রণ যা আপাতদৃষ্টিতে কঠিন মনে হতে পারে, কিন্তু মৃদু আলোড়ন সৃষ্টি করলে বা এর উপর চাপ ১%-এর বেশি বৃদ্ধি করলে (যেমন এর উপর দিয়ে হাঁটা শরু করলে) প্রথমে হঠাৎ সান্দ্রতা কমে তরলীকরণ ঘটে, কিন্তু তারপর এর মধ্যে আলোড়নকারী বস্তুর (যেমন চলমান পা) চারদিকে কলয়েডের দানা অংশের ঘনীভবন ঘটে ও স্থানীয় সান্দ্রতা খুব বৃদ্ধি পায় ও ছাড়িয়ে নেওয়া খুব মুশকিল হয়। চোরাবালি নদীতে, চরে কিংবা সমুদ্রের সৈকতের বালুতে প্রায়ই দেখা যায়।
চলচ্চিত্র ইত্যাদিতে নাটকীয়ভাবে দেখালেও চোরাবালিতে কেউ পুরো ডোবেনা- মানুষের আপেক্ষিক গুরুত্বে চোরাবালিতে ভেসে থাকা উচিত। সাধারণত চোরাবালিতে কেউ আটকে গেলে স্বীয় চেষ্টায় তা থেকে উঠে আসতে পারে না মানুষ, তখন সহায়তাকারীর দরকার হয়। এজন্য বিভিন্ন সমুদ্র সৈকতে লাইফগার্ডদের বিশেষ প্রশিক্ষণ দেয়া হয় এজাতীয় দুর্যোগ মোকাবিলা করার জন্য, তাছাড়া কোস্ট গার্ডের এসকল দুর্যোগে উদ্ধার তৎপরতায় বিশেষ প্রশিক্ষণ থাকে।
মোন্তেবিদেও
মোন্তেবিদেও (আ-ধ্ব-ব: [monteβi'ðeo]) উরুগুয়ের রাজধানী শহর। শহরটি মোন্তেবিদেও ডিপার্টমেন্টের প্রাদেশিক রাজধানী। এটি দেশের দক্ষিণাঞ্চলে রিও দে লা প্লাতা নদীর তীরে অবস্থিত। প্রশস্ত রাস্তাবিশিষ্ট উরুগুয়ের বৃহত্তম এই শহর দেশটির প্রধান অর্থনৈতিক, প্রশাসনিক ও সাংস্কৃতিক কেন্দ্র। উরুগুয়ের বেশির ভাগ মাংস ও পশম প্রক্রিয়াকরণ কারখানা এবং অন্যান্য শিল্পকারখানাও এই শহরের মেট্রোপলিটান এলাকাতে অবস্থিত। শহরে আরও আছে একটি বৃহৎ মৎস্য আহরণ শিল্প। মোন্তেবিদেওর বন্দরের মাধ্যমেই উরুগুয়ের বেশিরবভাগ বৈদেশিক বাণিজ্য সম্পাদিত হয়। বহু পর্যটক শহরটিতে ও সংলগ্ন সমুদ্র সৈকতগুলিতে বেড়াতে আসেন। উল্লেখযোগ্য দর্শনীয় স্থানের মধ্যে আছে কেররো নামের পাহাড়টি। এই পাহাড়টি থেকেই শহরের নামকরণ এসেছে।
মোন্তেবিদেও একটি পর্তুগিজ বাক্যাংশ “Monte vide eu” অর্থাৎ “আমি একটি পাহাড় দেখতে পাই” থেকে এসেছে। উরুগুয়ের জাতীয় নায়ক হোসে গের্বাসিও আর্তিগাসের সমাধিও এখানে অবস্থিত। আরও আছে জাতীয় আইনসভার প্রাক্তন ভবন কাবিলদো এবং ১৭৯০-১৮০৪ সালে নির্মিত একটি কারুকার্যময় ক্যাথিড্রাল। মোন্তেবিদেওতে প্রজাতন্ত্রের বিশ্ববিদ্যালয় (১৮৪৯), উচ্চশিক্ষা ইন্সটিটিউট (১৯২৮), জাতীয় ইতিহাস জাদুঘর (১৯০০), এবং জাতীয় চারুকলা জাদুঘর (১৯১১) অবস্থিত।
১৭২৬ সালে বুয়েনোস আইরেসের স্পেনীয় গভর্নর মোন্তেবিদেও শহর প্রতিষ্ঠা করেন, যাতে ব্রাজিল থেকে পর্তুগিজেরা দক্ষিণে অনুপ্রবেশ করতে না পারে। ১৯শ শতকের শুরুর দিকে শহরটির নিয়ন্ত্রণ একাধিকবার স্পেনীয় ও পর্তুগিজদের মধ্যে হাতবদল হয়। শেষ পর্যন্ত ব্রিটিশদের আংশিক হস্তক্ষেপে এটি স্বাধীন উরুগুয়ের রাজধানী হিসেবে আত্মপ্রকাশ করে। ১৮২৮ সালে স্পেনীয় আর্জেন্টিনা ও পর্তুগিজ ব্রাজিলের মধ্যে একটি সংঘর্ষনিবারক প্রাবর-রাষ্ট্র (buffer state) হিসেবে উরুগুয়েকে প্রতিষ্ঠা করা হয়েছিল। উরুগুয়ের গৃহযুদ্ধের সময় ৯ বছর (১৮৪৩-১৮৫১) শহরটি ছিল। একই সময়ে এটি দক্ষিণ আমেরিকার একটি প্রধান বন্দরে পরিণত হয়। ১৯শ শতকের শেষে এবং ২০শ শতকের শুরুতে বহু ইউরোপীয়, বিশেষত স্পেনীয় ও ইতালীয়রা শহরটিতে অভিবাসী হয়। এরপর গ্রাম থেকে রাজধানীমুখী জনগণই শহরটির বৃদ্ধিতে মূল ভূমিকা রেখেছে।
পুঁই শাক
পুঁই ( Basella alba) এক প্রকার লতা জাতীয় উদ্ভিদ। পুঁই গাছের পাতা ও ডাঁটি শাক হিসেবে খাওয়া হয় বলে সচরাচর একে পুঁই শাক হিসাবে উল্লেখ করা হয়। পুঁই Basellaceae গোত্রভুক্ত বহুবর্ষজীবী উষ্ণমণ্ডলীয় গাছ। বাংলাদেশে, পশ্চিমবঙ্গে, আসামে এবং ত্রিপুরায় সর্বত্র এর চাষ হয়ে থাকে। এর ভাজি এ সব এলাকার মানুষের প্রিয় সহযোগী খাদ্য।
এটি নরম বহুশাখা যুক্ত উদ্ভিদ। এর মাংসল লতা দ্রুতবেগে দৈর্ঘে ১০ মিটার অবধি বাড়তে পারে। এর মোটা, অনেকটা রসালো, হরতন আকৃতির পাতাতে মৃদু সুগন্ধ আছে। পাতা মসৃণ, খানিকটা পিচ্ছিল ভাব আছে। পুঁই-এর একটি গোত্র লাল-পুঁইয়ের ("Basella alba" 'Rubra') এর পুর্ণবয়স্ক কাণ্ড লালচে বেগুনী রং এর যা লাল পুঁই ডাঁটা হিসাবে পরিচিত। পুঁইয়ের ফুল সাদা অথবা লাল। ফল মটর দানার মতো। পাকা ফল বেগুনি রঙের।
চৈনিক ও বাঙালি রান্নায় এটি বহুল ব্যবহৃত। বাংলাদেশ, পশ্চিম বঙ্গ, আসাম ও ত্রিপুরায় পুঁই শাকের ভাজি দুপুরের প্রিয় খাদ্য। এচাড়ামাছ রাঁধতে পুঁই শাক ব্যবহার করা হয়। আফ্রিকায় অড়হড়ে পুঁই ডাঁটার রান্না প্রচলিত আছে। উত্তর ভিয়েতনামে কাঁকড়ার মাংস, ধুঁধুঁল () ও পাটশাকের (corchorus olitorius) সঙ্গে পুঁইয়ের সুপ খুব জনপ্রিয় খাবার। মালাবার উপকূলে সুপ ঘন করার জন্য ও রসুন ও লংকার সঙ্গে ভাজা হিসাবে এটি খাওয়ার প্রচলন আছে।
অন্যান্য অনেক শাকের মত এর মধ্যে অনেক ভিটামিন এ, ভিটামিন সি, লোহা, ও ক্যালসিয়াম আছে। এছাড়া ক্যালরির ঘনত্ব কম। তদুপরি ক্যালরি-প্রতি আমিষের পরিমাণও বেশী। এর মধ্যে ছিবড়ের পরিমাণ বেশী।
পাতাসহ সমগ্র গাছ ভেষজ গুণাবলী সম্পন্ন। পাতা মূত্রকারক। গনোরিয়া রোগে এটি উপকারী। অর্শ রোগে অতিরিক্ত স্রাব, অতিসার প্রভৃতিতে অন্যান্য উপদানের সঙ্গে পুঁই শাকের ব্যবহার আছে। পুঁই শাকের পাতার রস ছোটদের সর্দি, কোষ্ঠবদ্ধতা প্রভৃতিতে উপকার দেয়। পুঁই শাকের রস মাখলে গোদে আরাম হয়।
সবুজ পাতায় সবুজ ক্লোরফিলের প্রাচুর্যের কারণে এবং লাল পুঁইয়ের ডাঁটায় লাল জ্যান্থফিলের আধিক্যের জন্য এদের রঙ্গক হিসাবেও ব্যবহার করা যায়।
১৯৩৬
১৯ জানুয়ারি ১৯৩৬ সালে জিয়াউর রহমান জন্মগ্রহন করেন।
সান্দ্রতা
তরল পদার্থের অভ্যন্তরীণ ঘর্ষণের ফলে প্রবাহে (বয়ে যেতে) বাধা দেবার প্রবণতাকে সান্দ্রতা বলা হয়। তরল পদার্থ বলতে বস্তুত পদার্থের সেই দশাকে বোঝায় যাতে তার উপর ব্যাবর্তন পীড়ন প্রয়োগ করলে তা বইতে আরম্ভ করে, যেখানে বয়ে যাওয়া বলতে তার বিভিন্ন তলের মধ্যে আপেক্ষিক গতিকেই বর্ণনা করা হয়। উদাহরণস্বরূপ বলা যায় মধুর সান্দ্রতা পানি থেকে বেশি।. এই আপেক্ষিক গতির ফলে তলগুলি একে অপরের উপর একপ্রকার ঘর্ষণ জাতীয় বাধা (যা গতিশক্তিকে তাপ হিসাবে হারিয়ে যেতে দেয়) প্রদান করে যার ফলে এক তল থেকে আরেক তলে তরলের বিভিন্ন গভীরতায় প্রবাহবেগ সঞ্চারে আপেক্ষিক পার্থক্য থেকে যায়। সান্দ্রতা বলের মান তরল পদার্থের সান্দ্রতাঙ্ক এবং গভীরতার সঙ্গে উপরোক্ত গতিপার্থক্য কত দ্রুত বদলায় তার দ্বারা পরিমাপ করা যায়।
আইজ্যাক নিউটন বলেন, সমান্তরাল সরলরৈখিক প্রবাহে বিভিন্ন তলের মধ্যে ব্যাবর্তন পীড়ন formula_1, গভীরতার সঙ্গে উপরোক্ত গতিপার্থক্য পরিবর্তনের হার, formula_2 এর সমানুপাতিক,
যেখানে formula_4 তরলের সান্দ্রতাঙ্ক।
একতারা
একতারা হচ্ছে একজাতীয় বাঙালি লোকবাদ্যযন্ত্র। এক তারবিশিষ্ট বলে একে একতারা নামে অভিহিত হয়। একসময় এর নাম 'একতন্ত্রী বীণা' ছিল বলে ইতিহাসে পাওয়া যায়। আমাদের দেশীয় সংস্কৃতির স্বকীয়তা আর ঐতিহ্যের ধারাবাহিকতায় যে বাদ্যযন্ত্রটি আদি ও অকৃত্রিমভাবে বহমান রয়েছে তার নাম একতারা। এই বাদ্যযন্ত্রটির বাদন ভঙ্গি আর সুরের মূর্ছনায় আজো খুঁজে পাওয়া যায় মাটির ঘ্রান। এখনো এদেশের গ্রাম-গ্রামান্তর আর নগরে পাড়ি জমানো নগর বাউলদের কাছে শুনতে পাওয়া যায় এ বাদ্যযন্ত্রের বোল। আর মাত্র একটি তারের তৈরি এ বাদ্যযন্ত্রটি দিয়ে বাউল সাধকেরা সুরের যে বৈচিত্র্য ফুটিয়ে তোলেন তা সত্যিই বিস্ময়কর।
একতারা আবিষ্কারের ইতিহাস সুনির্দিষ্টভাবে জানা না গেলেও ধারণা করা হয় প্রায় ১০০০ বছর ধরে এর ব্যবহার হয়ে আসছে। আর এ যন্ত্রটি যে সম্পূর্ণ আমাদের দেশের আবহতেই তৈরি হয়েছে তা এর উপকরণের দিকে তাকালেই বুঝা যায়। আবার অনেক বাউল শিল্পী মনে করেন, মরমি সাধক লালন শাহের কালেই একতারার জন্ম। তারা মনে করেন ফকির লালন শাহ তার মনের ভেতর উদয় হওয়া কথাগুলো ভক্তদের মধ্যে প্রচারের সময় কথাগুলো আরো মধুময় করে তোলার জন্য কথার ভাঁজে ভাঁজে তালের অনুভব থেকেই একতারার জন্ম। তবে একতারার জন্ম যেখানে বা যখনই হোক না কেন এই যন্ত্র নিয়ে আমাদের দেশে একটি জনপ্রিয় গানের শিরোনাম হচ্ছে একতারা তুই দেশের কথা বলরে এবার বল
একতারা তৈরির জন্য লাউ,কুমড়া, মোটা বাঁশ বা কাঠ, নারিকেলের খোল কিংবা পিতলের পাতলা আবরণ যাই ব্যবহার করা হোক না লক্ষ্য রাখতে হবে এটি যেন উপরে-নিচে খোলা এবং বৃত্তাকার হয়। বৃত্তাকারের খোলা মুখের ব্যাস সাধারণত ৬ থেকে ৭ ইঞ্চি হয়। প্রায় ৩ ফুট লম্বা বিশেষ এক ধরনের মুলি বাঁশের উপরের দিকে গিঁট রেখে নিচের দিকে ফাঁড়তে হবে। এমনভাবে ফাঁড়তে হবে যাতে বাঁশ বা কঞ্চিটি চিমটা আকারের হয়। বিশেষ ধরনের মুলি বাঁশ বা কঞ্চির মাঝ দিয়ে কাঠের একটি কাঁন (কাঠ দিয়ে তৈরি এক ধরনের কাঠি) তৈরি করতে হবে। চিমটার নিচের দিকটি লাউ, মোটা বাঁশ, কাঁঠ বা নারিকেলের খোল কিংবা কাঁসার পাতলা বৃত্তাকারের খোলটির দু'প্রান্তে শক্ত করে বাঁধতে হবে। ওই খোলটির তলায় চামড়া দিয়ে ঢেকে ফেলতে হবে। চমড়াটি শুকিয়ে এলে চামড়ার মধ্যে সূক্ষ্ম ছিদ্র করতে হবে। সেই ছিদ্রটির মধ্য দিয়ে একটি সরু পিতল বা লোহা কিংবা ইস্পাতের তার ঢুকিয়ে দিয়ে সেই তারের একটি মাথা দু'পাশে দেওয়া বিশেষ মুলি বাঁশ অথবা কঞ্চির মাঝে থাকা কাঁনের সঙ্গে বাঁধতে হবে। কাঁন দিয়ে তারটি টান বা ঢিলা করা হয়। দুই পাশে থাকা কঞ্চিতে চার আঙুলে ধরে এক আঙুল দিয়ে একতারায় সুর তোলা হয়। এভাবেই কাজ করে একতারা।
ডয়চে ভেলে বাংলা
ডয়চে ভেলে বাংলা (জার্মান ভাষায় Deutsche Welle Bengali) জার্মানির প্রধান বেতার সার্ভিস ডয়চে ভেলের (Deutsche Welle, অর্থাৎ "জার্মান ঢেউ") বাংলাভাষী অনুষ্ঠান।
এই বেতার সার্ভিসকে বলা হয় "ইউরোপের হৃদয় থেকে"। অনুষ্ঠানে জার্মানি, ইউরোপ-সহ বিশ্বের খবরাখবর পরিবেশন করা হয়।
১৯৫৩ সালে জার্মানির আন্তর্জাতিক সম্প্রচার কেন্দ্র ডয়চে ভেলের প্রতিষ্ঠিত হয়। এই গণমাধ্যম প্রতিষ্ঠার উদ্দেশ্য ছিল, ইউরোপের কেন্দ্র থেকে বিশ্বব্যাপী গ্রাহকদের কাছে নিরপেক্ষ, নির্ভরযোগ্য ও স্বাধীন তথ্য প্রদান৷
ডয়চে ভেলের বাংলা বিভাগ চালু হয় ১৯৭৫ সালে৷ প্রথম দিকে শর্ট ওয়েভে ডয়চে ভেলের বাংলা অনুষ্ঠান বাংলাদেশ ও ভারতের পশ্চিমবঙ্গে প্রচার করা হত। ২০১০ সালে বাংলাদেশে এফএম ব্যান্ডে অনুষ্ঠান প্রচার শুরু করে বেতার কেন্দ্রটি।
ডয়চে ভেলের ওয়েবসাইটে জার্মানি ও বিশ্বের খবর প্রকাশ করা হয়এবং ই-মেইল ব্যবহারকারীদেরকে নিউজলেটার প্রদানেরও ব্যবস্থা রয়েছে। ওয়েবসাইটে জার্মান ভাষা শেখার জন্য অনেক বাংলাভাষী ব্যবস্থা আছে। ডয়চে ভেলেতে "সুপ্রভাত বন", "এখানে সেখানে", "জার্মানি প্রতিদিন", "ভাষাশিক্ষার আসর", "ক্রীড়াঙ্গন" ছাড়াও আরও অনেক প্রোগ্রাম শোনা যায়।
বাংলা ছাড়াও ডয়চে ভেলের অনেক ভাষার অনুষ্ঠান আছে, আর ইংরেজি ও জার্মান ভাষায় অনলাইন টিভিও দেখা যায়।
১৯৪৭
১৯৪৭ গ্রেগরীয় বর্ষপঞ্জীর একটি সাধারণ বছর যা বুধবার দিয়ে শুরু হয়েছে।
সেলসিয়াস
সেলসিয়াস () তাপমাত্রা পরিমাপে বহুল ব্যবহৃত এসআই একক পদ্ধতির একটি একক। প্রমাণ চাপে বিশুদ্ধ পানির হিমাঙ্ককে ০ ডিগ্রি ও স্ফুটনাঙ্ককে ১০০ ডিগ্রি সেলসিয়াস ধরা হয়। সেলসিয়াসকে সেন্টিগ্রেড নামেও অভিহিত করা হয়। ১৯৪৮ সালের পূর্ব পর্যন্ত এটি সেন্টিগ্রেড নামে পরিচিত ছিল।
১৭৪২ সালে তিনিই প্রথম অ্যান্ডার্স সেলসিয়াস এ তাপমান যন্ত্রের ধারণা সম্বন্ধে আলোকপাত করেছেন; যা পরবর্তীকালে তাঁর নামে নামাঙ্কিত করা হয় সেলসিয়াস থার্মোমিটাররূপে। এ থার্মোমিটারে ১০০ ডিগ্রী তাপমাত্রায় পানির স্ফুটনাঙ্ক এবং হিমাঙ্কের পৃথক নির্দেশনামা তুলে ধরা হয়েছে। যক্ষা রোগে আক্রান্ত হয়ে অ্যান্ডার্স সেলসিয়াস মারা যাবার পর কার্ল লিনিয়াস এ তাপমান যন্ত্রটি উদ্ভাবন করেন।
গাঙ্গেয় ব-দ্বীপ
গাঙ্গেয় ব-দ্বীপ দক্ষিণ এশিয়ায় অবস্থিত একটি ব-দ্বীপ যা বাংলাদেশ এবং ভারতের পশ্চিমবঙ্গ প্রদেশ নিয়ে গঠিত। এটি পৃথিবীর অন্যতম বৃহত্তম ব-দ্বীপ। গাঙ্গেয় ব-দ্বীপ বঙ্গোপসাগরে সঞ্চিত হয়েছে। গাঙ্গেয় ব-দ্বীপ, যাকে অনেক সময় গঙ্গা-ব্রক্ষ্মপুত্র ব-দ্বীপ নামেও অভিহিত করা হয়, বঙ্গপোসাগরের তীর বরাবর প্রায় ২২০ মাইল চওড়া। এটি পশ্চিমে হুগলী নদী হতে পূর্বে মেঘনা নদী পর্যন্ত বিস্তৃত। ভারতের কলকাতা বন্দর এবং বাংলাদেশের চট্টগ্রাম বন্দর এই ব-দ্বীপের প্রধান সমুদ্র বন্দর।
কর্কটক্রান্তি
কর্কটক্রান্তি বা কর্কটক্রান্তি রেখা (কর্কট মানে কাঁকড়া) বা উত্তর বিষুব পৃথিবীর মানচিত্রে অঙ্কিত প্রধান পাঁচটি অক্ষাংশের একটি। এটি বিষুবরেখা হতে উত্তরে অবস্থিত এবং ২৩ ডিগ্রী ২৬ মিনিট ২২ সেকেন্ড অক্ষাংশ বরাবর কল্পিত একটি রেখা।
পৃথিবী কক্ষতলের উপর লম্বভাবে থাকার বদলে একটু হেলে থাকে। (সারা বছর একই দিকে হেলে থাকে, সবসময় সূর্যের দিকে নয়- তাই জন্যে ঋতু পরিবর্তন হয় - বছরের অর্ধেক সময় উত্তর মেরু সূর্যের দিকে ফিরে থাকে)। কক্ষতলের উপর লম্বের থেকে আহ্নিক অক্ষের এই হেলে থাকা অর্থাৎ অবনতি কোণের পরিমাণ মোটামুটি ২৩ ডিগ্রী ২৬ মিনিট ২২ সেকেন্ড (~২৩.৪৪ ডিগ্রী)। তাই কর্কট সংক্রান্তির (June Solstice) দিন অর্থাৎ সূর্যের উত্তরায়ণের সর্বোচ্চ দিন (যেদিন উত্তর গোলার্ধে দিবালোক সবচেয়ে বেশীক্ষণ থাকে) সূর্য যে অক্ষাংশ রেখায় লম্বভাবে আলোকপাত করে সেই ২৩ ডিগ্রী ২৬ মিনিট ২২ সেকেন্ড অক্ষাংশ রেখাই হল কর্কটক্রান্তি রেখা।
২৩ ডিগ্রী ২৬ মিনিট ২২ সেকেন্ড অক্ষাংশ রেখাটিকে কর্কটক্রান্তি রেখা বলা হলেও লম্ব আলোকপাতে আসল অবস্থান নির্ভর করে পৃথিবীর হেলে থাকার কৌণিক পরিমাণের উপর। আর সেই কোণটি প্রতি ৪১,০০০ বছরের একটি চক্রাকার পর্যায়ক্রমে ২১.৫ থেকে ২৪.৫ ডিগ্রীর মধ্যে বদলাতে থাকে। সেই হিসাবে বর্তমান পর্যায়ে কর্কটক্রান্তি রেখার অবস্থান প্রতি বছর আধ সেকেন্ড করে কমে আসছে। এছাড়া ধীর পরিবর্তন ছাড়াও আহ্নিক অক্ষটি ঘুর্ণণরত লাট্টুর মতই স্থায়ী না থেকে প্রিসেশন নামে একটি বলয়াকার গতি এবং ন্যুটেশন নামে একটি দোদুল্যমান গতি পরিদর্শন করে। ন্যুটেশনের পর্যায়কাল পৃথিবীর ক্ষেত্রে ১৮.৬ বছর এবং কৌণিক পরিমাণ প্রায় সাড়ে নয় সেকেন্ড।
রেখাটি নির্দিষ্ট নয় এবং এটি প্রত্যেক বছর ১৫ মিটার(০.৪৮৬″) করে দক্ষিণদিকে সরে যাচ্ছে। রেখাটি ১৯১৭ সালে ছিল ২৩° ২৭′ এবং ২০৪৫ সালে ২৩° ২৬'অক্ষাংশে পৌঁছাবে।
এই নামকরণ হয় কারণ তখন কর্কট সংক্রান্তির দিন সূর্য কর্কট রাশিতে অবস্থান করছিল। কিন্তু প্রিসেশনের কারণে বর্তমানে কর্কট সংক্রান্তির দিন সূর্য আসলে মিথুন রাশিতে অবস্থান করে।
মূল মধ্যরেখা থেকে শুরু করে পূর্বদিকে গেলে কর্কটক্রান্তি রেখা যে সমস্ত দেশ ও সমুদ্রের উপর দিয়ে যায় সেগুলো হল:
রেখাটির দৈর্ঘ্য ৩৬,৭৮৭.৫৫৯km বলে ধরা হয় যদিও উপরোল্লিখিত কারণে এত সঠিক মাপ বলা সম্ভব নয়। আন্তর্জাতিক বায়ুভ্রমণ ফেডারেশনের (Fédération Aéronautique Internationale) নিয়ম অনুসারে পৃথিবী প্রদক্ষিণকারী বায়ু ভ্রমণ দাবী করতে হলে কমপক্ষে এই দৈর্ঘ্য অতিক্রম করতে হবে, সবকটি দ্রাঘিমারেখাকে পার হতে হবে এবং যে বিমান বন্দরে যাত্রা শুরু সেই একই বিমানবন্দরে অবতরণ করতে হবে।
সচিব
সচিব বাংলাদেশের সরকারী প্রশাসনযন্ত্রের একজন গুরুত্বপূর্ণ কর্মকর্তা। জনপ্রশাসনের সর্বোচ্চ পদ হলো সচিব । একজন সচিব সাধারণত কোন মণ্ত্রণালয়ের প্রশাসনিক প্রধান বা প্রধান নির্বাহী হিসেবে দায়িত্ব পালন করেন। তিনি মন্ত্রণালয়ের প্রধান জবাবদিহিতা কর্মকর্তা। মন্ত্রিপরিষদ সচিব হলেন সচিবদের মধ্যে জ্যেষ্ঠ। তিনি মন্ত্রণালয়ের প্রশাসনিক প্রধানের দায়িত্ব পালন করেন। মন্ত্রণালয়ের যাবতীয় কাজের ভার সচিবের উপর থাকে। মন্ত্রীর কাজ প্রকল্প প্রণয়ন ও নীতি নির্ধারণ। সচিব মন্ত্রীকে সর্বতোভাবে সবক্ষেত্রেই সাহায্য করে। বাংলাদেশের সচিবালয়ের প্রশাসনিক কাঠামোর সর্বনিম্নে আছেন সহকারী সচিব এবং সবার উপরে মন্ত্রী। এটি মূলত স্তরভিত্তিক নীতির উপর ব্রিটিশ কাঠামোর অনুকরণে গড়ে উঠেছে। ছকে তা দেওয়া হলো: মন্ত্রী » সচিব » অতিরিক্ত সচিব » যুগ্ম সচিব » উপসচিব » সিনিয়র সহকারী সচিব » সহকারী সচিব।
হর গোবিন্দ খোরানা
হর গোবিন্দ খোরানা (জন্ম: জানুয়ারী ৯, ১৯২২ – মৃত্যু: নভেম্বর ৯, ২০১১) ভারতীয় বংশোদ্ভূত মার্কিন নোবেল পুরস্কার বিজয়ী বিজ্ঞানী। তিনি ১৯৬৮ সালে নোবেল পুরস্কার লাভ করেন। তিনি আমিনো এসিডের কোডন এর সিকুয়েন্স বের করার এক সহজ পদ্ধতির আবিষ্কার করেন।
তিনি লাহোরের পাঞ্জাব বিশ্ববিদ্যালয় থেকে ১৯৪৩ সালে বিএসসি এবং ১৯৪৫ সালে এমএসসি ডিগ্রি অর্জন করেন। তিনি লিভারপুল বিশ্ববিদ্যালয় থেকে ১৯৪৮ সালে পিএইচডি ডিগ্রি অর্জন করেন। ১৯৫২ সালে ভ্যাঙ্কুভারের ইউনিভার্সিটি অব ব্রিটিশ কলাম্বিয়ায় যোগদান করেন। ১৯৬০ সালে ম্যাডিসনের ইউনিভার্সিটি অব উইসকনসিনে যোগদান করেন। ১৯৭০ সালে তিনি ম্যাসাচুসেট্‌স ইনস্টিটিউট অফ টেকনোলজিতে যোগদান করেন এবং ২০০৭ সাল পর্যন্ত সেখানে শিক্ষকতা করেন।
এছাড়াও ২০০৭ খ্রিস্টাব্দে মার্কিন যুক্তরাষ্ট্রের ইউনিভার্সিটি অব উইসকনসিন- ম্যাডিসন, ভারত সরকার ও ইন্দো-আমেরিকা বিজ্ঞান ও প্রযুক্তি ফোরাম “খোরানা প্রোগ্রাম” চালু করে।
ক্যামিলো গলজি
ক্যামিলো গলজি (; জুলাই ৭, ১৮৪৩ – জানুয়ারি ২১, ১৯২৬) ছিলেন একজন ইতালীয় চিকিৎসক, জীববিজ্ঞানী, প্যাথোলজিস্ট, বিজ্ঞানী এবং নোবেল জয়ী ব্যক্তিত্ব। অ্যানাটমির ও শরীরতত্ত্বের বেশকিছু কাঠামো এবং ঘটনা এছাড়াও "গলগি যন্ত্রপাতি", "গলগি কণ্ডরা অঙ্গ" এবং "গলগি কণ্ডরা প্রতিবিম্ব" সমুহ তার নামানুসারে নামকরণ করা হয়েছে। তিনি তার সময়ের শ্রেষ্ঠ স্নায়ুবিজ্ঞানী ও জীববিজ্ঞানী হিসাবে স্বীকৃত হয়।
২০০০
২০০০ (MM) গ্রেগরীয় বর্ষপঞ্জীর একটি অধি-বর্ষ যা শনিবার দিয়ে শুরু হয়েছে। গ্রেগরীয় বর্ষপঞ্জী অনুযায়ী, এটি আন্ন দমিনাই এর ২০০০তম বছর; ২য় সহস্রাব্দের সর্বশেষ বছর এবং ২১শ শতক; এবং দুই হাজার দশক-এর ১ম বছর।
২০০০ সালকে ঘোষনা করা হয়-
১৯০৩
১৯০৩ গ্রেগরীয় বর্ষপঞ্জীর একটি সাধারণ বছর যা বৃহস্পতিবার দিয়ে শুরু হয়েছে।
১৯০৪
১৯০৪ গ্রেগরীয় বর্ষপঞ্জীর একটি অধিবর্ষ যা শুক্রবার দিয়ে শুরু হয়েছে।
১৯০৫
১৯০৫ গ্রেগরীয় বর্ষপঞ্জীর একটি সাধারণ বছর যা রবিবার দিয়ে শুরু হয়েছে।
১৯১০
"তৎকালীন পাকিস্তানি নেতা আলী জিন্নাহ নাটোর মহাকুমায় একটি প্রতিষ্ঠা করেন। যা বর্তমানে নাটোর সরকারি বালক উচ্চ বিদ্যালয় নাটোর নামে পরিচিত "
১৯৮১
১৯৮১ গ্রেগরীয় বর্ষপঞ্জীর একটি সাধারণ বছর।
১৯৯৬
১৯৯৬ গ্রেগরীয় বর্ষপঞ্জীর একটি সাধারণ বছর।
স্বেচ্ছাসেবকদের কুচকাওয়াজ
স্বেচ্ছাসেবকদের কুচকাওয়াজ (ম্যান্ডারিন চীনাভাষায় 义勇军进行曲 "ইইয়োংচিউন চিনশিংছিউ") গণচীনের জাতীয় সঙ্গীত।
গ্লোরিয়া মাকাপাগাল আরোইয়ো
গ্লোরিয়া মাকাপাগাল আরোইয়ো (তাগালোগ ভাষা: Gloria Macapagal-Arroyo) (এপ্রিল ৫, ১৯৪৭) ফিলিপাইনের ১৪তম রাষ্ট্রপতি।
নোলি দে কাস্ত্রো
নোলি দে কাস্ত্রো (জন্ম: জুলাই ৬, ১৯৪৯) (পূর্ণ নাম: Manuel "Noli" Leuterio De Castro, Jr. "দ্বিতীয় মানুয়েল নোলি লেউতেরিও দে কাস্ত্রো") হলেন একজন ফিলিপিনো সাংবাদিক ও রাজনীতিবিদ। তিনি ২০০১ সালে সিনেটর নির্বাচিত হন এবং ২০০৪ থেকে ২০১০ সাল পর্যন্ত গ্লোরিয়া মাকাপাগাল আরোইয়ো রাষ্ট্রপতিত্বের অধীনে ফিলিপাইনের উপরাষ্ট্রপতি ছিলেন।
ফিলিপিনো ভাষা
ফিলিপিনো ভাষা (Filipino "ফ়িলিপিনো", তাগালোগ ভাষায় Pilipino "পিলিপিনো") তাগালোগ ভাষার সরকারিস্বীকৃত রূপ। ইংরেজির পাশাপাশি এই ভাষাও দাপ্তরিক কার্যক্রমে ব্যবহারের মর্যাদা রাখে।
লুসোন দ্বীপ
লুসোন (তাগালোগ ভাষায় Luzon "লুসোন্") ফিলিপাইনের বৃহত্তম দ্বীপ। ম্যানিলা ও কেসোন ছাড়াও ফিলিপাইনের অনেকগুলো বড় শহর এই দ্বীপে অবস্থিত।
কেসোন
কেসোন (তাগালোগ: Lungsod Quezon "লুংসোদ্ কেসোন্", ইংরেজি: Quezon City "কেজ়ন্ সিটি") ফিলিপাইনের বৃহত্তম শহর। এটি লুসোন দ্বীপে দেশের রাজধানী ম্যানিলার নিকটে অবস্থিত।
সৌদি আরবের জাতীয় পতাকা
সৌদি আরবের জাতীয় পতাকা ১৯৭৩ সালের মার্চ ১৫ হতে ব্যবহার করা হচ্ছে। এটিতে সবুজ বর্ণের মধ্যে সাদা অক্ষরে আরবি ভাষায় কলেমা তাইয়্যেবাহ্‌, এবং একটি তরবারি প্রদর্শিত হয়েছে।
পতাকার অক্ষর রীতি হল "থুলুথ" ধাঁচের। এটিতে প্রকাশ পেয়েছে
তরবারিটি ইবন্ সউদ এর আরব জয়কে নির্দেশ করছে।
ব্যালে
ব্যালে হচ্ছে নৃত্য ও নৃত্যকলা কৌশলের এক সমন্বিত রূপ। ব্যালেতে নাচ, মূকাভিনয়, অভিনয় এবং সঙ্গীতের (কন্ঠ ও যন্ত্র) সমন্বয়ে শিল্প সৃষ্টি করা হয়। ব্যালে একক ভাবে বা অপেরার অংশ হিসেবে উপস্থাপন করা হয়। অভাবনীয় শারিরীক কৌশলের সাথে সঙ্গীতের এক অপূর্ব মিলন দেখা যায় ব্যালেতে। বিশেষ করে পায়ের কাজের তো তুলনাই হয়না।
মূলতঃ পাশ্চাত্য এই শিল্পের ইতিহাসে দেখা যায় যে, দোমিনিকো ড্য পিয়াসেনজা ই (১৩৯০-১৪৭০) তাঁর ব্যালেটি বা ব্যালি (baletti or balli)'তে সর্বপ্রথম নাচের (dance) এর পরিবর্তে ব্যালো (ballo) শব্দটি ব্যবহার করেন; সেখান থেকেই ব্যালে শব্দটির উৎপত্তি হয়েছে। তবে প্রথম সতিকারের ব্যালে অনুষ্ঠিত হয়েছিল ১৫৮১ সালে। বালথাসার ড্য ব্যজ্যঁইইউ এর "ব্যালে কমিক ড্য লা রোয়েন" । ১৫৮১ সালে ফ্যাব্রিটিও কারোসো ব্যালে নৃত্যের উপর একটি টেকনিক্যাল ম্যানুয়েল প্রকাশ করেন । এর নাম ছিল "ইল ব্যালেরিনো" ।
ইরাকের জাতীয় পতাকা
ইরাকের জাতীয় পতাকা ১৯২১ সাল হতে ৪ বার পরিবর্তিত হয়েছে। বর্তমানের পতাকাটি ১৯৯১ সাল হতে সাদ্দাম হোসেন সরকারের প্রবর্তিত পতাকার পরিবর্তিত সংস্করণ।
২০০৪ সালের এপ্রিল মাসে নতুন আরেকটি পতাকা প্রস্তাব করা হয়, কিন্তু সেটি প্রবর্তন করা হয় নাই। ২০০৪ সালের জুন ২৮ তারিখে যখন ইরাকের অন্তর্বর্তীকালীন সরকার ক্ষমতা গ্রহণ করে, তখন ১৯৯১ সালের পতাকার মত, কিন্তু প্রশস্ততর, এবং ভিন্ন ধাঁচের আরবি লিপিতে (আল্লাহু আকবার) লেখা পতাকা ব্যবহার করা হয়।
ইরানের জাতীয় পতাকা
ইরানের বর্তমান জাতীয় পতাকা ১৯৮০ সালের জুলাই ২৯ তারিখে প্রবর্তন করা হয়। ইরানের ইসলামিক বিপ্লবের ভাবধারা এই পতাকায় প্রকাশ পেয়েছে। পতাকাটিতে তিনটি অণুভুমিক ডোরা আছে, উপরেরটি সবুজ, মাঝে সাদা এবং নীচে লাল। সাদা ডোরাটি শান্তি ও লালটি হল সাহসের প্রতীক। পতাকার কেন্দ্রস্থলে লাল বর্ণের একটি চিহ্ন আছে, যা আল্লাহর নামকে নির্দেশ করছে। এই চিহ্নটি চারটি তারকা ও একটি তরবারি দ্বারা অঙ্কিত। চারটি তারা আল্লাহ শব্দটিকে নির্দেশ করে, এবং কেন্দ্রের তরবারিটি আরবি তাশদীদ, এবং তরবারির শক্তিকে নির্দেশ করছে। এটি অনেকটা টিউলিপ ফুলের আকারের মতো, যা ইরানের জন্য জীবন দেয়া তরুণদের প্রতীক। এই চিহ্নটির নকশা হামিদ নাদিমি প্রণয়ন করেন, এবং আয়াতুল্লাহ খোমেনি এটিকে ১৯৮০ সালের মে ৯ তারিখে সরকারী ভাবে অণুমোদন করেন।
পতাকার আরেকটি বৈশিষ্ট্য হল, কেন্দ্রের সাদা ডোরাটি ঘেঁষে সবুজ ও লাল ডোরাতে আল্লাহু আকবর লেখা আছে। উপরে ও নিচে প্রতি সারিতে ১১বার করে মোট ২২বার লেখা হয়েছে। এটি ১১তম মাসের ২২তম দিনের প্রতীক, যা ফার্সি সনের হিসাবে ইসলামী বিপ্লবের দিবসকে (২২শে বাহমান, ১৩৫৭, ফেব্রুয়ারি ১১, ১৯৭৯) নির্দেশ করছে।
বাইনোকুলার
বাইনোকুলার এক ধরনের হস্তধৃত দূরবীক্ষণ যন্ত্র। দুরে, স্বাভাবিক দৃষ্টিসীমার বাইরে অবস্থিত বস্তু দেখার জন্য ব্যবহার হয়। এটি দ্বারা দুরের প্রায় অদৃশ্য বস্তুকেও কয়েক ফুট সামনে দেখা সম্ভব। এর বিভিন্ন মান থাকে যা থেকে এর দূরত্ব মোচনের সক্ষমতা বোঝা যায়। দু'চোখে ব্যবহার করা যায় বলে একে বাইনোকুলার বলা হয়। একই যন্ত্র একচোখের উপযোগী হলে তাকে মনোকুলার বলা হয়। এটি সমুদ্রগামী জাহাজ ও যুদ্ধক্ষেত্রে বেশি কাজে লাগে। এছাড়া স্টেডিয়ামের খেলা দেখতে বা ভ্রমণের সময় বা পশু পাখির গতিবিধি পর্যবেক্ষণে ব্যবহার করা হয়। বাইনোকুলার এবং দূরবীণ (ইংরেজি:Telescope) অভিন্ন নয়।
দূরবীক্ষণ যন্ত্র
দূরবীক্ষণ যন্ত্র তথা দুরবিন (টেলিস্কোপ) এমন একটি যন্ত্র যা দূরবর্তী লক্ষ্যবস্তু দর্শনের জন্য ব্যবহার করা হয়। এটি দূরবর্তী বস্তু থেকে নির্গত বিকিরণ সংগ্রহ, পরিমাপ এবং বিশ্লেষণ করার কাজে ব্যবহৃত হয়। সাধারণ দূরবীক্ষণ যন্ত্র তৈরি করা হয় লেন্স এবং দর্পণের সাহায্যে। এ ধরণের দুরবিনের সাহায্যে দূরের বস্তু আরো উজ্জ্বলভাবে বা অস্পষ্ট বস্তু আরো স্পষ্ট করে দেখা যায়। আবার বৈজ্ঞানিক গবেষণার কাজে ব্যবহৃত দূরবীক্ষণ যন্ত্র বলতে এমন কৌশল বুঝায় যার সাহায্যে সীমিত দিক থেকে আগত তড়িচ্চৌম্বক বিকিরণ বা কণা-বিকিরণ হিসেবে আগত বিকিরণ সংগ্রহ করা যায়।
প্রথম দূরবীক্ষণ যন্ত্রটি তৈরি করেছিলেন হ্যান্স লিপারশে, ১৬০৮ সালে। ১৬০৯ সালে দূরবর্তী তারা পর্যবেক্ষণের জন্য গ্যালিলিও গ্যালিলি একটি দুরবিন তৈরি করেন। তিনি এই যন্ত্র তৈরির ধারণা লাভ করেছিলেন এক চশমা নির্মাতার কাছ থেকে। ঐ চশমা নির্মাতা একদিন লক্ষ্য করেছিলেন, তার দোকানে বসানো স্থির লেন্স পদ্ধতির মধ্য দিয়ে দেখলে দূরের বাতাসের দিক নির্ধারক যন্ত্রটি বিবর্ধিত দেখা যায়। গ্যালিলি তার দুরবিনের মাধ্যমে বৃহস্পতির উপগ্রহ এবং শনির বলয় পর্যবেক্ষণ করেছিলেন। ১৬১১ সালে ইয়োহানেস কেপলার একটি দূরবীক্ষণ যন্ত্র নির্মাণ করেন যা অনেকটা জ্যোতির্বৈজ্ঞানিক দূরবীক্ষণ যন্ত্রের মত ছিল। তখন পর্যন্ত প্রতিসরণ দূরবীক্ষণ যন্ত্রের যুগ চলছিল। ১৭৩৩ সালে জেমস গ্রেগরি একটি অ্যাক্রোমেটিক ডাবলেট অবজেক্টিভ তৈরি করেন যার মাধ্যমে প্রতিসরণ দুরবিনের প্রভূত উন্নতি সাধিত হয়।
প্রতিফলন দূরবীক্ষণ যন্ত্র উদ্ভাবন করেন জেমস গ্রেগরি। আইজাক নিউটন-ও একটি প্রতিফলন দুরবিন তৈরি করেছিলেন। বর্ণীল অপেরণমুক্ত সাধারণ লেন্স নির্মাণ বেশ কষ্টসাধ্য হওয়ায় নিউটন এ ধরণের দুরবিন তৈরীতে উৎসাহিত হয়েছিলেন। তার মতে প্রতিসরণ দূরবীক্ষণ যন্ত্রে যেখানে অবজেক্টিভের স্থানে লেন্স ব্যবহার করা সেখানেই দর্পণ ব্যবহার করা সম্ভব কারণ দর্পণে ঠিক একইভাবে সকল বর্ণের আলো প্রতিফলিত হয়। বড় আকারের দূরবীক্ষণের অবজেক্টিভের স্থানে ব্যবহৃত দর্পণগুলো পরাবৃত্তীয় আকারের হয়ে থাকে। মার্কিন যুক্তরাষ্ট্রের পালমার মানমন্দিরে স্থাপিত প্রতিফলন দূরবীক্ষণ যন্ত্রের অবজেক্টিভে ব্যবহৃত দর্পণের ব্যাস হল ৫০০ সেন্টিমিটার।
মহাকাশ দেখার জন্য বেশি ব্যবহার হয়।
ভূমিতে ব্যবহার্য দুচোখে লাগাবার দুনলা ছোটো টেলিস্কোপ (বাইনকুলার)- প্রতিরক্ষা বাহিনী, পশু পাখী পর্যবেক্ষণে ব্যবহার হয়।
গোয়েন্দা বিভাগেও ব্যাবহার করা হয়
লুক্সেমবুর্গ
লুক্সেমবুর্গ (লুক্সেমবুর্গীয় ভাষায় Lëtzebuerg "লেৎসেবুয়ের্ক্‌"; জার্মান ভাষায় Luxemburg "লুক্‌সেম্‌বুয়াক্‌" ; ফরাসি ভাষায় Luxembourg "ল্যুক্‌সম্‌বুর্গ্‌") ইউরোপ মহাদেশের একটি ক্ষুদ্রায়তন রাষ্ট্র। রাজধানীর নামও লুক্সেমবুর্গ। এ দেশটি বেনেলুক্স এবং ইউরোপীয ইউনিয়নের অন্তর্ভুক্ত। এটি শেনঝেন চুক্তি স্বাক্ষরকারী একটি দেশ ; ফলে শেনঝেন ভিসা নিয়ে এদেশে প্রবেশ করা যায়। এর জনসংখ্যা সাড়ে চার লাখেরও কম।
এটি ইউরো অঞ্চল ভুক্ত একটি দেশ; তাই এখানকার প্রচলিত মুদ্রা হলো ইউরো। । তবে মাথাপিছু জাতীয় আয়ের হিসেবে এটি পৃথিবীর অন্যতম ধনী একটি দেশ: লুক্সেমবুর্গের মাথাপিছু আয় বাৎসরিক প্রায় ৮৮ হাজার মার্কিন ডলার।
লুক্সেমবুর্গ (শহর)
লুক্সেমবুর্গ (লুক্সেমবুর্গীয় ভাষায় Lëtzebuerg "লেৎসেবুয়ের্ক্‌"; জার্মান ভাষায় Luxemburg "লুক্‌সেম্‌বুয়াক্‌" ; ফরাসি ভাষায় Luxembourg "ল্যুক্‌সম্‌বুর্গ্‌") ইউরোপ মহাদেশের ক্ষুদ্র রাষ্ট্র লুক্সেমবুর্গের রাজধানী।
ভৌগোলিক আয়তন অনুসারে রাষ্ট্রসমূহের তালিকা
বড় থেকে ছোট ভৌগোলিক আয়তন অনুসারে পৃথিবীর রাষ্ট্রসমুহের তালিকা নিচে দেওয়া হল। যেসব সার্বভৌম রাষ্ট্র ও নির্ভরশীল এলাকাকে জাতিসংঘ দেশ বা রাষ্ট্র হিসেবে স্বীকৃতি দিয়েছে, কেবল সেগুলিকে এখানে তালিকাভুক্ত করা হয়েছে। ভৌগোলিক আয়তনের গণনায় স্থলভূমি ও অভ্যন্তরীণ জলাশয় (হ্রদ, পুকুর, নদী, খাল-বিল, ইত্যাদি) অন্তর্ভুক্ত করা হয়েছে, তবে সামুদ্রিক সীমারেখার অভ্যন্তরে অবস্থিত জলভূমি বা বিশেষ অর্থনৈতিক এলাকা অন্তর্ভুক্ত করা হয়নি।Israel has annexed and administers the Golan Heights. The area is not considered by the international community to be Israeli territory.
Since the Six Day War in 1967 Syria doesn't control the area.
জনসংখ্যার ঘনত্ব অনুযায়ী সার্বভৌম রাষ্ট্র এবং নির্ভরশীল অঞ্চলের তালিকা
এটি জনসংখ্যার ঘনত্ব অনুযায়ী সার্বভৌম রাষ্ট্র এবং নির্ভরশীল অঞ্চলের তালিকা, যা প্রতি বর্গ কিলোমিটারে বসবাসকারী মানুষ অনুযায়ী পরিমাপ করা হয়েছে।
Source: United Nations World Population Prospects (2004 revision). Data is for 2005
এই তালিকাটি সবচেয়ে জনবহুল ১০০টি দেশের তালিকা।
জিডিপি (পিপিপি)-এর ভিত্তিতে রাষ্ট্রসমূহের তালিকা
জিডিপি (পিপিপি) এর ভিত্তিতে রাষ্ট্রসমূহের তালিকা নিচে দেয়া হলো:
মাথাপিছু জিডিপি (পিপিপি) এর ভিত্তিতে রাষ্ট্রসমূহের তালিকা
এই নিবন্ধটিতে মাথাপিছু জিডিপি(পিপিপি) এর ভিত্তিতে বিশ্বের রাষ্ট্রসমূহের চারটি তালিকা অন্তর্ভুক্ত করা হয়েছে। মাথাপিছু জিডিপি হচ্ছে একটি নির্দিষ্ট বছরে একটি জাতির মাধ্যমে উৎপাদিত চূড়ান্ত দ্রব্য ও সেবাসমূহের মোট পরিমানকে ঐ বছরের মোট জনসংখ্যা দ্বারা ভাগ করে প্রাপ্ত ভাগফলের পরিমান।
মানব উন্নয়ন সূচক অনুযায়ী দেশের তালিকা
এটি জাতিসংঘ উন্নয়ন কর্মসূচীর (ইউএনডিপি) আওতাধীন মানব উন্নয়ন প্রতিবেদন মানব উন্নয়ন সূচক অনুযায়ী দেশের তালিকা। এই তালিকা ২০১৪ সালের তথ্য ও উপাত্ত অনুসারে সাজানো হয়েছে।
মানব উন্নয়ন সূচক
মানব উন্নয়ন সূচক () বিশ্বের সকল দেশসমূহের জীবন ধারণের মান, শিক্ষা, নিরক্ষরতা প্রভৃতির একটি তুলনামূলক সূচক। এখানে বিভিন্ন ধরণের পরিসংখ্যান ব্যবহার করে "মানব উন্নয়নের" মাপকাঠিতে সংশ্লিষ্ট দেশগুলোকে ক্রমানুসারে সাজানো হয় এবং "অনেক ভাল মানব উন্নয়ন", "ভাল মানব উন্নয়ন", "মাঝারি মানব উন্নয়ন" ও "নিম্ন মানব উন্নয়ন" এইসব ভাগে ভাগ করা হয়।
জাতিসংঘ মানব উন্নয়ন সূচকে পরিসংখ্যানগতভাবে কোন দেশের মানব উন্নয়ন সংক্রান্ত তথ্যাদি তুলে ধরে। উচ্চমাত্রার মানব উন্নয়ন সূচকের সাথে উন্নত দেশের ভবিষ্যতের অর্থনীতির গতিধারা গভীরভাবে সম্পর্কযুক্ত। সেখানে একটি দেশের আর্থিক আয় কিংবা উৎপাদনশীলতার চেয়ে অন্যান্য বিষয়াদির উপর ব্যাপক গুরুত্বারোপ করা হয়। মাথাপিছু মোট অভ্যন্তরীণ উৎপাদন কিংবা মাথাপিছ আয়ের পাশাপাশি আয়ের কতটুকু অংশ শিক্ষা এবং স্বাস্থ্যখাতে ব্যয়িত হয়েছে তা-ও তুলে ধরা হয়।
১৯৯০ সাল থেকে নরওয়ে, জাপান, কানাডা এবং আইসল্যান্ড সর্বোচ্চ মানব উন্নয়ন সূচকে স্থান পেয়েছে। ২০১১ সালের মানব উন্নয়ন প্রতিবেদন ২ নভেম্বর, ২০১১ সালে প্রকাশিত হয়। এতে উচ্চমাত্রার মানব উন্নয়ন সূচকে ৪৭টি দেশ স্থান পায় যাতে সর্বোচ্চ ০.৯৪৩ স্কোরে নরওয়ে এবং ০.৭৯৩ স্কোরে বার্বাডোজ জায়গা করে নেয়।
২০১০ সালের ৪ নভেম্বর প্রকাশিত হওয়া অনুযায়ী তিনটি দিক বিবেচনা করা হয়েছে।
LE(Life Expectancy)- জীবন প্রত্যাশা
LEI-Life Expectancy Index
জন্মের সময় জীবন প্রত্যাশা ৮৫ হলে জীবন প্রত্যাশা সূচক ১ হবে এবং জন্মের সময় জীবন প্রত্যাশা ২০ হলে জীবন প্রত্যাশা সূচক হবে ০।
EI- Education Index
২০২৫ সাল পর্যন্ত এই সূচকটির উচ্চমান ১৫ ধরা হয়েছে।3. আয় সূচক(II): formula_5
II- Income Index
জনপ্রতি মোট ঘরোয়া উৎপাদন ৭৫০০০ ডলার হলে আয় সূচক হবে ১ এবং ১০০ ডলার হলে আয় সূচক ০ হবে।
মানব উন্নয়ন সূচক হল ওপরের সবকটির সূচকের গুণোত্তর প্রগতি
formula_6
সময় অঞ্চল
সময় অঞ্চল হচ্ছে পৃথিবীর উপরের এক একটি নির্দিষ্ট এলাকা যেখানকার অন্তর্ভুক্ত দেশগুলোর স্থানীয় সময় একই। পাশাপাশি দুটো সময় স্থানের সময় ব্যবধান সাধারণত এক ঘণ্টা করে হয়ে থাকে। নিউ ইয়র্ক থেকে নেভাডা পর্যন্ত মার্কিন যুক্তরাষ্ট্র তিনটি সময়াঞ্চলে বিভক্ত। তেমনি ভাবে টরেণ্টো, নিউ ইয়র্ক, ওয়াশিংটন, ডি.সি., হাভানা, কিংস্টন, বোগোতা, ডেট্রয়েট এবং লিমা ইত্যাদি শহরসমূহ একই সময়াঞ্চালের অন্তর্ভুক্ত। তেমনি আলমাতি, ওমস্ক এবং ঢাকা শহর একই সময়াঞ্চলের অধীন। পূর্বে গ্রীণউইচ মিন টাইমের ভিত্তিতে সময়াঞ্চল বিভাজন করা হতো। বর্তমানে আরো নিখুঁত ভাবে সময় পরিমাপের পদ্ধতি উদ্ভাবন করা হয়েছে যা ১৯৭২ থেকে প্রচলিত। একে বলা হয় ইউনিভার্সাল টাইমজোন বা ইউটি। ইংল্যান্ডের গ্রীণউইচ হলো ইউটি-১। বিভিন্ন দেশে ডে-লাইট সেভিং পদ্ধতি চালু আছে। এই পদ্ধতিতে বৎসরের একটি সময়ে ঘড়ির কাঁটা ১ ঘণ্টা এগিয়ে দেয়া হয়। সে সময় ইউনিভার্সাল টাইমজোনের সময়ও ১ ঘণ্টা এগিয়ে দিয়ে হিসাব করতে হয়।
প্রতিদিন পৃথিবী পশ্চিম থেকে পূর্ব দিকে তার নিজ মেরুরেখার উপর অাবর্তিত হচ্ছে ৷ ফলে পূর্ব দিকে অবস্থিত স্থানগুলোতে অাগে সূর্যোদয় হয় ৷ পৃথিবীর অাবর্তনের ফলে কোনো স্থানে যখন সূর্য ঠিক মাথার উপর অাসে তখন এ স্থানে মধ্যাহ্ন এবং ঐ স্থানের ঘড়িতে তখন বেলা ১২ টা ধরা হয় ৷ এ মধ্যাহ্ন থেকে দিনের অন্নান্য সময় স্থির করা হয় ৷ একে ঐ স্থানের স্থানীয় সময় বলা হয় ৷ সেক্সটেন্ট যন্ত্রের সাহায্যেও স্থানীয় সময় নির্নয় করা যায় ৷ পৃথিবীর কেন্দ্রে কোণের পরিমাণ ৩৬০॰ ৷ এই ৩৬০॰ কৌণিক দূরত্ব অাবর্তন করতে পৃথিবীর ২৪ ঘন্টা বা (২৪ x ৬০ ) =১,৪৪০ মিনিট সময় লাগে ৷ সুতরাং পৃথিবী ১॰ ঘোরে (১,৪৪০-৩৬০)=৪ মিনিট সময়ে অর্থ্যাৎ ১॰ দ্রাঘীমার পার্থক্যের জন্য সময়ের পার্থক্য হয় ৪ মিনিট৷
বাংলাদেশের জাতীয় প্রতীক
বাংলাদেশ-এর জাতীয় প্রতীক গ্রহণ করা হয় ১৯৭১ সালে, স্বাধীনতার অব্যবহিত পরে। বাংলাদেশের জাতীয় প্রতীকের কেন্দ্রে রয়েছে পানিতে ভাসমান একটি শাপলা ফুল যা বাংলাদেশের জাতীয় ফুল। শাপলা ফুলটিকে বেষ্টন করে আছে ধানের দুটি শীষ। চূড়ায় পাটগাছের পরস্পরযুক্ত তিনটি পাতা এবং পাতার উভয় পার্শ্বে দুটি করে মোট চারটি তারকা। চারটি তারকা চিহ্ন দ্বারা বাংলাদেশের সংবিধানের চারটি মূলনীতিকে নির্দেশ করা হয়েছে। পানি, ধান ও পাট প্রতীকে বৈশিষ্ট্যমণ্ডিত হয়েছে বাংলাদেশের নিসর্গ ও অর্থনীতি। এ তিনটি উপাদানের উপর স্থাপিত জলজ প্রস্ফুটিত শাপলা হলো অঙ্গীকার, সৌন্দর্য ও সুরুচির প্রতীক। তারকাগুলোতে ব্যক্ত হয়েছে জাতির লক্ষ্য ও উচ্চাকাঙ্ক্ষা।
সংবিধান অনুযায়ী:
প্রজাতন্ত্রের জাতীয় প্রতীক হইতেছে উভয় পার্শ্বে ধান্যশীর্ষবেষ্টিত, পানিতে ভাসমান জাতীয় পুষ্প শাপলা, তাহার শীর্ষদেশে পাটগাছের তিনটি পরস্পর-সংযুক্ত পত্র, তাহার উভয় পার্শ্বে দুইটি করিয়া তারকা৷
জ্যাজ
জ্যাজ সঙ্গীত হচ্ছে মূলতঃ আমেরিকার এক ধরনের সঙ্গীত যা বিংশ শতাব্দীর গোড়ার দিকে নিউ অরলিন্সে শুরু হয়েছিল। এই সঙ্গীতের শিকড় হচ্ছে আফ্রিকান এবং আফ্রিকান-আমেরিকান সঙ্গীত যা পাশ্চাত্যের সঙ্গীত কৌশলের সাথে মিশে গিয়ে এক নতুন ধরন এবং ধারণার সৃষ্টি করেছে। পশ্চিম আফ্রিকান সহিল এবং নিউ ইংল্যান্ডের ধর্মীয় হাইম, হিলবিলি মিউজিক এবং ইউরোপের সেনাদলের ব্যান্ড মিউজিক - এ সবের সমন্বয় এবং প্রভাব আছে জ্যাজ সঙ্গীতে। বিংশ শতাব্দীর শুরুর দিকে আফ্রিকান আমেরিকান জনগোষ্ঠীতে শুরু হওয়া এই সঙ্গীত ধারা ১৯২০ এর দিকে অন্যান্য সঙ্গীত ধারাকেও প্রভাবিত করতে শুরু করে।
আমেরিকান অ্যাকাডেমি অফ আর্টস অ্যান্ড লেটারস
আমেরিকান একাডেমি অফ আর্টস অ্যান্ড লেটারস হচ্ছে ২৫০সদস্যের একটি প্রতিষ্ঠান যার লক্ষ্য হচ্ছে মার্কিন যুক্তরাষ্ট্রের সাহিত্য, সঙ্গীত ও শিল্পকলাকে সহায়তা করা এবং এর মানকে ধরে রাখার উদ্যোগ নেয়া। ন্যাশনাল ইনষ্টিটিউট অব আর্টস্ এন্ড লেটারস্ এর সাতজন সদস্যের কর্তৃক ১৯০৪ সালে এই একাডেমী স্থাপিত হয়েছিল ফ্রান্সের আকাদেমি ফ্রঁসেজ-এর অণুকরণে। এই দুই গোষ্ঠী একীভূত হয়ে ১৯৭৬ সালে আমেরিকান একাডেমি এন্ড ইনষ্টিটিউট অফ আর্টস্ এন্ড লেটারস্ সৃষ্টি করে। এটি ১৯৯২ সাল পর্যন্ত টিকে ছিল। এই সংস্থাটির দুটি ভাগ ছিল। ১৯৯৩ সালে তা অবলুপ্ত করে বর্তমানের পর্যায়ে এসে দাঁড়িয়েছে।
ইউনাইটেড নেশনস্ ইন্টারন্যাশনাল রোস্ট্রাম অফ কম্পোজারস
দ্য ইন্টারন্যাশনাল রোস্ট্রাম অব কম্পোজারস হচ্ছে ইউনেস্কোর ইন্টারন্যাশনাল মিউজিক কাউন্সিল এর একটি বার্ষিক ফোরাম যারা সমসাময়িক শাস্ত্রীয় সঙ্গীতের প্রসার ও প্রচারণার জন্য কাজ করে। এর অর্থ সংস্থান করে ইউনেস্কো এবং এতে নিয়মিত অবদান রাখে বিভিন্ন জাতীয় বেতার সম্প্রচার কেন্দ্রসমূহ।
প্রথম রোস্ট্রাম অণুষ্ঠিত হয়েছিল ১৯৫৪ সালে। এই রোস্ট্রামে জার্মানী, ফ্রান্স, বেলজিয়াম এবং সুইজারল্যান্ডের জাতীয় বেতার সম্প্রচার প্রতিষ্ঠানসমূহ অংশ নিয়েছিল। সেই থেকে প্রতি বছর ইউনেস্কোর সদর দপ্তর প্যারিসে এই রোস্ট্রাম অণুষ্ঠিত হয়ে আসছে।
পোলার মিউজিক প্রাইজ
দ্য পোলার মিউজিক প্রাইজ হচ্ছে একটি আন্তর্জাতিক সঙ্গীত পুরস্কার যা কোন ব্যক্তি, গোষ্ঠী বা প্রতিষ্ঠানকে তাদের ব্যতিক্রমী এবং সৃজনশীলতার জন্য দেয়া হয়। সুইডেনের বিখ্যাত পপ সঙ্গীত দল আব্বা (ABBA) 'র সদস্য স্টিগ এন্ডারসনের দানে ১৯৮৯ সালে রয়েল সুইডিশ একাডেমী অব মিউজিক এই পুরস্কার প্রদান শুরু করে। স্টিগ এন্ডারসন পোলার মিউজিক নামে একটি রেকর্ড কোম্পানীর মালিক যা তিনি সৃষ্টি করেছিলেন ১৯৬৩ সালে।
এই পুরস্কার অনুষ্ঠান প্রতি বছর মে মাসে সুইডেনের রাজধানী স্টকহোমে মহামান্য রাজা কার্ল ষোড়শ গুস্তাফ প্রদান করে থাকেন। এই পুরস্কারের পরিমাণ এক মিলিয়ন বা দশ লক্ষ সুইডিশ ক্রোনর (যা প্রায় ১,২৫,০০০ মার্কিন ডলার)।
১৯১৪
১৯১৪ গ্রেগরীয় বর্ষপঞ্জীর একটি সাধারণ বছর যা বৃহস্পতিবার দিয়ে শুরু হয়েছে।
১৯১৬
২১ শে মে ১৯১৬ যুক্তরাজ্য সর্বপ্রথম ডিএসটি (ডেলাইট সেভিং টাইম) পদ্ধতি চালু করে।
১৯শে আগস্ট - রুমানিয়া মিত্রশক্তিদের সাথে মৈত্রীচুক্তি স্বাক্ষর করে এবং পুরস্কারস্বরূপ তাকে বুকোভিনা (Bukovina), ত্রান্সিলভানিয়া (Transylvania) এবং বানাত (Banat) দেয়ার কথা বলা হয়।
১৯১৮
জানুয়ারি ১৫ - গামাল আবদাল নাসের, মিশরের রাষ্ট্রপতি (মৃত্যু-১৯৭০)।মার্চ ৫ - জেমস টোবিন, মার্কিন অর্থনীতিবিদ (মৃত্যু-২০০২)।মে ৯ - মাইক ওয়ালেস, মার্কিন সাংবাদিক ।
জুন ১৮ - ফ্রানকো মদিগলিয়ানি, ইতালিও-মার্কিন অর্থনিতিবিদ (মৃত্যু-২০০৩)।
সেপ্টেম্বর ৮ - দেরিক হ্যারলদ রিচার্ড বারটন , ব্রিটিশ রসায়নবিদ (মৃত্যু-১১৯৮)।
অক্টোবর ২৭ - টেরেসা রাইট , মার্কিন অভিনেত্রী (মৃত্যূ-২০০৫)।
নভেম্বর ১৩ - জ্যাক ইলাম , মার্কিন অভিনেতা (মৃত্যু-২০০৩)।
অনুষ্কা শংকর
অণুশকা শঙ্কর (জন্ম : ১৯৮১) একজন সেতার বাদক এবং মিউজিক কম্পোজার। তিনি পণ্ডিত রবি শঙ্কর এবং সুকণ্যা কৈতান এর কন্যা। অণুশকা শঙ্করের জন্ম লন্ডনে। নয় বছর বয়স থেকে অণুশকা তাঁর বাবার কাছে সেতারের দীক্ষা নিতে শুরু করেন। তের বছর বয়সে প্রথম জনসমক্ষে সেতার পরিবেশন করেন; সেই থেকেই তাঁর যাত্রা শুরু।
অণুশকা শঙ্কর তাঁর সঙ্গীত প্রতিভার জন্য ১৯৯৮ সালে বৃটেনের হাউজ অব কমন্স শিল্ড লাভ করেন। তিনিই সবচেয়ে কম বয়সে এই সম্মান লাভ করেন । তিনিই প্রথম মহিলা যিনি এই উচ্চ সম্মাননা পেয়েছেন। ফেব্রুয়ারি ২০০০ সালে কলকাতার রামকৃষ্ণ সেন্টারে প্রথম মহিলা পারর্ফমার হিসেবে অণুশকা সেতার পরিবেশন করেন। ২০০৩ সালে ইন্ডিয়ান টেলিভিশন একাডেমি, আসমী এবং ইন্ডিয়া টাইমস্ তাঁকে বছরের সেরা মহিলাদের চারজনের একজন হিসেবে নির্বাচিত করে। ২০০৪ সালে টাইম ম্যাগাজিন এশিয়া এডিশন কর্তৃক এশিয়ার ২০ জন সেরা হিরোর একজন হিসেবে নির্বাচিত করে।
তাঁর অ্যালবাম রাইজ "বেস্ট কনটেম্পরারি ওয়ার্ল্ড মিউজিক" ক্যাটেগোরিতে গ্র্যামি এওয়ার্ড এর জন্য মনোনীত হয়েছিল। এটি ছিল তাঁর দ্বিতীয় গ্রামি এওয়ার্ড মনোনয়ন। অণুশকা শংকরই প্রথম ভারতীয় নারী যিনি গ্র্যামি এওয়ার্ড-এর ৪৮তম অনুষ্ঠানে সঙ্গীত পরিবেশন করেছেন।
১৯৯৮
১৯৯৮ (রোমান সংখ্যা: MCMXCVIII) সাল শুরু হয়েছেছিল বৃহস্পতিবার দিন দিয়ে। ১৯৯৮ সাল গ্রেগরীয় পঞ্জিকা অনুসারে ১৯৯৮তম বছর ও ২য় শতকের ৯৯৮ তম সাল। ইউনেস্কো ১৯৯৮ সালকে "আন্তর্জাতিক সমুদ্র বর্ষ" হিসেবে ঘোষনা করে। রিচার্ড বর্শার্ড্‌স, টিমোথি গাওয়ার্স, ম্যাক্সিম কোন্টসেভিচ, কার্টিস টি. ম্যাক্‌মালেন
১৯৯৮ সালের চলচ্চিত্রের অ্যাকাডেমিক পুরস্কার ৭১ তম অস্কার ২১ মার্চ ১৯৯৯ সালে প্রদান করা হয়।
রাজ্যসভা
রাজ্যসভা হল ভারতীয় সংসদের উচ্চকক্ষ। এই সভার সদস্যসংখ্যা ২৪৫। ভারতের রাষ্ট্রপতি শিল্প, সাহিত্য, বিজ্ঞান ও সমাজসেবার ক্ষেত্র থেকে ১২ জন সদস্যকে রাজ্যসভায় নির্বাচিত করেন; এঁরা মনোনীত সদস্য নামে পরিচিত। অন্যান্য সদস্যরা রাজ্য ও কেন্দ্রশাসিত অঞ্চলগুলির বিধানসভা কর্তৃক নির্বাচিত হন। রাজ্যসভার সাংসদদের কার্যকালের মেয়াদ ছয় বছর এবং প্রতি দুই বছর অন্তর সদস্যদের এক-তৃতীয়াংশ অবসর নেন।
রাজ্যসভা স্থায়ী কক্ষ। নির্দিষ্ট সময় অন্তর লোকসভার অবলুপ্তি ও পুনর্নির্বাচন ঘটে। কিন্তু রাজ্যসভা ভেঙে দেওয়া যায় না। সরবরাহ-সংক্রান্ত বিষয় ছাড়া অন্য সব বিষয়ে রাজ্যসভা লোকসভার সমান মর্যাদা ভোগ করে। সরবরাহ-সংক্রান্ত বিষয়ে লোকসভার ক্ষমতা রাজ্যসভার চেয়ে বেশি। কোনো বিষয় নিয়ে দুই কক্ষের মধ্যে মতবিরোধ দেখা দিলে সংসদের দুই কক্ষের যৌথ অধিবেশনের মাধ্যমে তা সমাধান করা হয়। তবে লোকসভার আকার রাজ্যসভার প্রায় দ্বিগুণ হওয়ায়, যৌথ অধিবেশনে লোকসভারই শক্তি বেশি থাকে। আজ পর্যন্ত সংসদে মাত্র তিনটি যৌথ অধিবেশন বসেছে। শেষ যৌথ অধিবেশনটি বসেছিল ২০০২ সালে সন্ত্রাস-বিরোধী আইন পোটা পাস করানোর জন্য।
ভারতের উপ-রাষ্ট্রপতি পদাধিকারবলে রাজ্যসভার চেয়ারম্যান। তাঁর অনুপস্থিতিতে রাজ্যসভার ডেপুটি চেয়ারম্যান সভার দৈনন্দিন কাজ পরিচালনা করেন। ডেপুটি চেয়ারম্যান সদস্যদের মধ্যে থেকে নির্বাচিত হন। রাজ্যসভার প্রথম অধিবেশন বসেছিল ১৩ মে, ১৯৫২।
রাজ্যসভার সদস্যসংখ্যা সর্বাধিক ২৫০ হতে পারে। এঁদের মধ্যে ২৩৮ জন রাজ্য বিধানসভা এবং যেসব কেন্দ্রশাসিত অঞ্চলে বিধানসভা রয়েছে সেখানকার বিধানসভার সদস্যদের দ্বারা পরোক্ষভাবে নির্বাচিত হন (শুধুমাত্র জাতীয় রাজধানী অঞ্চল দিল্লি ও পুদুচেরির বিধানসভা রয়েছে)। রাজ্যের জনসংখ্যার অনুপাতে রাজ্যসভার আসন বণ্টিত হয়। অপর বারো জনকে ভারতের রাষ্ট্রপতি মনোনীত করেন।
রাজ্যসভার দল অনুযায়ী সদস্যসংখ্যার তালিকা দেওয়া হল।
পদ্মবিভূষণ
পদ্মবিভূষণ ভারতের দ্বিতীয় সর্বোচ্চ অসামরিক সম্মাননা। পদ্মবিভূষণ প্রাপককে ভারতের রাষ্ট্রপতি একটি পদক ও একটি মানপত্র দ্বারা ভূষিত করেন। ১৯৫৪ সালের ২ জানুয়ারি এই সম্মানটি প্রবর্তিত হয়। মর্যাদাক্রম অনুসারে, পদ্মবিভূষণের স্থান ভারতরত্নের পরে, কিন্তু পদ্মভূষণের আগে। সরকারি পরিষেবা সহ যে কোনো ক্ষেত্রে জাতির প্রতি বিশেষ ও ব্যতিক্রমী অবদানের স্বীকৃতিস্বরূপ এই সম্মান প্রদান করা হয়।
১৯৫৪ সালের ২ জানুয়ারি একটি রাষ্ট্রপতি অধ্যাদেশ বলে এই সম্মাননা প্রবর্তিত হয়। প্রকৃতপক্ষে এই সম্মাননার প্রবর্তিত হয়েছিল তিন-বর্গের "পদ্মবিভূষণ" সম্মানের "প্রথম বর্গ" রূপে। যদিও ১৯৫৫ সালে এই সম্মাননার ধরন পরিবর্তন করা হয় এবং প্রকৃত পরিকল্পনার আকারে এই সম্মাননা প্রদানের কোনো উল্লেখ পাওয়া যায় না। ১৯৭৭ সাল থেকে ১৯৮০ সাল এবং ১৯৯২ সাল থেকে ১৯৯৮ সাল পর্যন্ত এই সম্মাননা প্রদান করা হয়নি।
২০০৯ সাল পর্যন্ত মোট ২৫৮ জন এই পুরস্কার পেয়েছেন।
প্রথম পদকটি ছিল একটি গোলাকার স্বর্ণপদক। এর ব্যাস ছিল ১-৩/৮ ইঞ্চি। কেন্দ্রে একটি পদ্মফুল, উপরে "পদ্মবিভূষণ" কথাটি ও নিচে একটি পুষ্পবৃত্ত চিত্রিত ছিল। অপর পিঠে কেন্দ্রে ভারতের জাতীয় প্রতীক, উপরে "দেশ সেবা" কথাটি এবং নিচে একটি পদ্মবৃত্ত চিত্রিত ছিল। তবে এই নকশাটি কোনো প্রাপকের সম্মানপদকের ক্ষেত্রে ব্যবহৃত হয়েছিল কিনা তার কোনো লিখিত উল্লেখ পাওয়া যায় না।
১৯৫৫ সালে ব্যাজের নকশাটিতে পরিবর্তন এনে এটিকে "প্রধানত গোলাকার" করা হয়। টোনড ব্রোঞ্জে নির্মিত পদকটির ব্যাস হয় ১-৩/১৬ ইঞ্চি। এই ব্যাজের সঙ্গে যুক্ত করা হয় বিভিন্ন জ্যামিতিক আকার। পদকের কেন্দ্রে যে পদ্মটি চিত্রিত হয়, তার চারটি পাপড়ি সাদা সোনালি রঙে রঞ্জিত করা হয়। ফুলটির উপরে ও নিচে "পদ্মবিভূষণ" কথাটি রুপোলি গ্লিল্টিতে খোদিত হয়।
১৯৫৭ সালে পদকের নকশা একই রেখে কেবলমাত্র উপাদানে পরিবর্তন আনা হয়। টোনড ব্রোঞ্জের বদলে পদক নির্মাণের ক্ষেত্রে বার্নিসড ব্রোঞ্জের ব্যবহার শুরু হয়।
১৯৫৭
[[বিষয়শ্রেণী:১৯৫৭]]
১৮৯৯
১১ অক্টোবর - ১৮৯৯ সালের এই দিনে দক্ষিণ আফ্রিকায় ডাচ ও বৃটিশদের মধ্যে রক্তক্ষয়ী যুদ্ধ সংঘটিত হয়।
১.কবি জীবনানন্দ দাশ ১৮ই ফেব্রুয়ারি জন্ম গ্রহণ করেন।
১৯৪৮
১৯৪৮ সাল ছিল অধিবর্ষ এবং এই বছরের প্রথম দিনটি ছিল বৃহঃস্পতিবার।
==জানুয়ারি==
জাপানি ইয়েন
জাপানি ইয়েন বা জাপানি এন (মুদ্রা প্রতীক: ¥; ব্যাংক কোড: JPY) ( "এন্") জাপানের মুদ্রার নাম। মার্কিন ডলার, ইউরো এর পর জাপানি এন তৃতীয় মুদ্রা যা বৈদেশিক মুদ্রার বাজারে সবচেয়ে বেশি লেনদেন হয়। জাপানি ইয়েন-ও বহুলভাবে একটি সংচিতি মুদ্রা হিসেবে সংরক্ষিত।
কিমোনো
জাপানের ঐতিহ্যবাহী পোশাক। কিমোনো বলতে সব ধরনের কাপড় বোঝাত, কিন্তু সাধারণত বর্তমানে কিমোনো বলতে নারী, পুরুষ ও শিশুদের পরিহিত লম্বা কাপড় বোঝায়।